Kanpaina hasiera parte-hartzailea egin zuen barikuan EHBilduk, herriko plazan - Elgeta - Goiena.eus\nKanpaina hasiera parte-hartzailea egin zuen barikuan EHBilduk, herriko plazan\nMarijo Deogracias 2015-05-08 21:23\nElgetako plazan, 20:00etan puntuan, ekin zion udal hauteskundeetarako kanpainari EHBilduren hautagaitzak. Iraitz Lazkanok hartu zuen hitza lehenengo, eta banaka-banaka, programaren inguruko xehetasunak eman zituzten, gainerako zerrendakideek. Era horretan, ekitaldi parte-hartzailea egin nahi izan zuten, kanpainaren hasiera honetan. Ostean, mokadua eskaini zieten bertaratutako elgetarrei.\nAgurtzane Alkaldek eman ditu hezkuntza arloko xehetasunak, Mirari Larrañagak, gizarte politikaren zertzelada nagusienak aipatu ditu eta Sebastian Aranzabalek, berriz, ekonomiari dagokion programaren atala azaldu du. Kultura arlokoak Janire Lazkanori egokitu zaizkio eta amaitu aurretik, Ibai Larrañagak ingurumenaren inguruan programan jasotakoa azaldu du.\nIraitz Lazkano alkategaiak koalizioaren oinarria parte hartzea sustatzea dela azpimarratu du eta hori dela eta, ekitaldia bera ere, hautagai guztien parte hartzearekin antolatu dute. Ildo horretan, udal kudeaketa ahalik eta parte-hartzaileena izan dadin, batzorde guztiak publikoak izango direla adierazi du, Elgetako alkatetza lortuz gero. Gardentasunaren izenean ere, kontu guztiak publikoaren esku jarriko dituztela azaldu du eta elgetarrek, udal ordezkariak zer lan egiten ari diren uneoro jakiteko aukera izango dutela esan du. Horretarako, herritarrek udal ordezkariekin behar duten guztietan egoteko aukera izan dezaten modua egingo dutela eta sare sozialen erabilera publikoa egingo dutela gehitu du.\nProgramaren aurkezpenaren ekitaldia egin bitartean, "Elgetarrok garaile!" kanpainaren leloa eraikitzen joan dira hautagaiak, udaletxe azpian osotu duten muralean. Kanpaina hasiera izanik, talde argazkia egiteko ere baliatu dute herriko plazan egindako ekitaldia.\nElgetako EH Bilduk eman du ezagutzera hauteskundeetara aurkeztuko duen zerrenda\nLarraitz Zeberio Lekuona 2015 api 18 Elgeta\nAtzo herri batzarra egin zuen Elgetako EH Bilduk. "Aho batez onartu eta gero, hau da Elgetako EH Bilduren zerrenda maiatzeko udal hauteskundetarako...\nIraitz Lazkano : "Espero nuena baino ilusio handiagoarekin esan nuen baietz"\nMarijo Deogracias 2015 api 24 Elgeta\nALKATEGAIAK EZAGUTZEN | Artean hauteskundeetara aurkezteko asmo barik politika eta administrazio zientziak ikasi zituen Iraitz Lazkanok (E...


Mankomunitateak dio aurreko legealdiko ordenantza betearazi baino ez duela egin - - Tolosaldeko ataria\nGoierriko Hitza: Ariane Vierbücher 2021-02-22 11:59\nAralarko abeltzainei bidalitako gutunen harira azalpenak eman dituzte. Baserritarrek, ENBAk eta EHNEk atzean beste asmo batzuk daudela diote.\nAspaldi ez zela horrenbeste jende biltzen Ordiziako udalbatzan. Enirio-Aralar Mankomunitateko zuzendaritza biltzekoa zen pasa den ostegunean eta mahai gainean zuten, azken egunetan zalaparta dezentekoa sortu duen gai bat: 2016ko larre eta txabolen ordenantza betearazteko mankomunitateko lehendakariak sinatuta abeltzainek jasotako gutuna. Abaltzisketa, Altzaga, Arama, Beasain, Lazkao eta Gaintzako ordezkariek sinatu zuten eskaria. Gai zerrendako puntuak halaxe zioen: «Zuzendaritza batzarrean tratatu gabe, ordenantzen trataera berria dela eta, hainbat abeltzainei bidali zaizkien gutunen nondik norakoen informazioa ematea, gaia eztabaidatu, eta ahal bada adostasun batera iristea. Bide batez, Aralarko Baserritarren Elkartea, eta ENBA eta EHNE sindikatuetako kideei beraien azalpenak emateko agerraldia egiten uztea».\nAlbistea osorik Goierriko Hitzaren webgunean.\nIngurumena Abaltzisketa Amezketa Baliarrain Ikaztegieta


Albisteak - Oinarrizko teknologiaren eremua atzeratuta dago, nire herrialdeko ponparen industriaren gorakadak bide luzea egin behar du\nDenbora tarte batez, nire herrialdeko ponparen industriaren garapena aurrerapausoak eman ditu. Herrialdearen fabrikazio aldeko politikek bultzatuta, industria eskala eta estandar teknikoak asko hobetu dira metodo ugari sartuz, hala nola xurgapena, berritzea eta eraldaketa, eta digestioa eta berrikuntza. Bereziki, ponpa teknologia eta ekipo garrantzitsu batzuetarako produktuen laguntza maila nazioarteko lider mailara iritsi da.\nUlertzen da merkatuko eskariaren gidaritzapean, nire herrialdeko gama altuko ponpa produktuek, hala nola, jabetza intelektualeko eskubide independenteak dituzten presio handiko presio handiko ponpek, esaterako, energia elektrikoaren, metalurgiaren, petrokimikaren, gaitasun aski eta nabarmenak eratu dituztela. eta ingurumenaren babesa. Eta horniduraren egiturazko erreformarekin eta maila tekniko orokorraren hobekuntzarekin, nire herrialdeko ponpa industriaren indar orokorrak asko murriztu du herrialde garatuekiko aldea.\n"Bosturteko 13. Planean" sartu ondoren, eskala handiko ingeniaritza-instalazioak ezartzea bizkortu egin da, eta funtsezko eremuetan energia kontserbatzeko eta isuriak murrizteko lanen ardatz bihurtu da. Zeru urdinaren defentsarako bataila, uraren kutsaduraren prebentzioa eta kontrola eta metal astunen kontrola sakonki aurreratu dira eta kutsaduraren prebentzio eta kontrol prozesua biziki sustatu da. Ponparen industriaren garrantzia bistan da.\nDatuek erakusten dute 2017an nire herrialdeko ponpa industriaren merkatua 170.000 mila milioi ingurukoa zela. Osatu gabeko estatistikek erakusten dute ia 7.000 ponpa enpresa daudela estatu mailan eta 1.000 enpresa baino gehiago izendatutako tamainatik gora. Nazioko eta tokiko politiken aldeko hartzidurarekin, industriaren etorkizuneko aurreikuspenak ez dira ikusgarriak.\nAurrerapen bizkorra, mundu mailan ezaguna den arreta, lorpen bikainak ... Laudorio hitz hauek behar bezala erabiltzen dira gure herrialdeko ponparen industrian, baina loreak loratzen diren atzean, ezin dira baztertu ezin diren arazoak ere.\nLehenik eta behin, ETE kopurua handiegia da. Ponparen industriaren garapen azkarraren prozesuan, ponpa konpainia txiki eta ertainak eta ponpa konpainia pribatuak sortu dira bata bestearen atzetik, eta ponpa konpainien kopuru osoaren zati handi bat hartzen dute. Enpresa handiak falta dira, eta enpresa txikien marka eta esentzia ez dira indartsuak, eta hori ez da egokia ponparen industriaren garapen orokorrerako.\nBigarrenik, merkatuaren kontzentrazioa baxua da. Merkatuaren eskaria eta hornidura nahikoa motelduta, nire herrialdeko ponparen industriak heltzen jarraitzen du, baina 100.000 mila milioi yuaneko merkatua prest dago. Merkatuaren tamaina izugarriarekin alderatuta, merkatuaren kontzentrazioa txikia da, eta enpresa handienaren urteko salmentak 10.000 mila milioi baino gutxiago edo 5.000 mila milioi baino gutxiago dira. Hori dela eta, premiazkoa da merkatuaren kontzentrazioa handitzeko.\nHirugarrenik, herrialdearen "sarrera, digestioa, xurgapena eta berrikuntza" jarraibide estrategikoekin bat etorriz, nire herrialdeko ponparen industriak nahiko mesede egin dio. Hala ere, benetako eragiketetan, enpresa gehiagok aurkeztu ohi dute Badira gutxi, eta horrek nire herrialdeko ponparen industriaren garapena zirkulu bitxi batean erortzen da. Ez dago gero eta teknologia gutxiago jabetza intelektualeko eskubide independenteak dituztenak.\nOrokorrean, nire herrialdeko ponparen industrian produktuen kategoria gehienek produkzio eta fabrikazio independentea lortu duten arren, jabetza intelektualeko eskubide independenteak dituzten produktuen kategoria gutxi daude, eta oinarrizko teknologia gehiago herrialde garatuen esku daude, beraz, nire herrialdeko ponpa enpresek maila baxuko posizioan daude. Gainera, oinarrizko teknologiaren ikerketan dauden gabeziak direla eta, nire herrialdeko ponpa industrian oinarrizko makineriaren eta oinarrizko osagaien garapena atzean dago, eta hori oztopo handia bihurtu da industria garatzeko, eta ezabatzeko arriskua ere badauka. zaharkitutako produkzio ahalmena. Hori dela eta, ponparen industriaren gorakadak bide luzea egin behar du. .\nMezuaren ordua: 2020ko abenduaren 17a


Nabarmenak | Zarauzko Hitza\nSinergia Zarautzek igoera lortzen ahaleginduko da BUC taldearen aurka\n2012/04/20\tNork Zarauzko Hitza sasoian.info Espainiako ohorezko B mailara igotzeko fasean murgilduta, Sinergia Zarautzek kanporaketari buelta eman eta mailaz igotzea dute helburu. Joan den asteburuan 30-13ko emaitzaekin galdu zuten Bartzelonan joaneko partida, BUC Barcelona Universitari Club taldearen aurka. Printzipioz, lan erraza izango, baina zarauztarrek ez dute itxaropenik galdu, eta igande honetan guztia emango dute itzuleko partidan. Norgehiagoka Astin izango da, [...]Irakurri gehiago Etiketak:BUC Barcelona Universitari Club, Espainiako ohorezko B maila, Sinergia Zarautz Bidalita Kirola, Nabarmenak | Ez dago iruzkinik »\nFutbol derbia jokatuko dute gaur Lagun Onak eta Zarautzek\n2012/04/20\tNork Zarauzko Hitza sasoian.info Lagun Onak futbol klubekoek azaldu dutenez, haientzako oso partida garrantzitsua da gaur jokatuko dutena. «Azpeitiarrontzat, mailari eusteko puntuei begira, partida oso-oso garrantzitsua da gaurkoa». Lagun Onak futbol taldea sailkapeneko 14. postuan dago, 36 punturekin. Zarautz, berriz, azken muturrean dago, 20.ean, 19 punturekin. Joseba Zubizarreta azpeitiarrak zuzentzen du Zarauzko taldea, etadagoeneko ez du mailari eusteko ia [...]Irakurri gehiago Etiketak:Derbia, Lagun Onak, zarautz Bidalita Kirola, Nabarmenak | Ez dago iruzkinik »\nGutuna: ‘Matxura eten’\n2012/02/11\tNork Zarauzko Hitza Gaztelaniazko kartela irakurri gabe ulertezina egiten den kartel hau dago, azkenengo 10 bat egunetan Zarauzko Modelo zinemaren atean, emanaldirik ez omen matxurangatik. Hau ere tokatu zaizue, oraingo udaletxekoez ari naiz, matxura etetea alegia. Lehengoak beste proiektu batzuetan jarri zituzten indar, DIRU, gogo…(irakur POLIKULTURALA) jarri izan balituzte herrian bertan dagoen aretoan( erabilera anitzetarako erabilgarria izan daitekeen [...]Irakurri gehiago Bidalita Bestelakoak, Nabarmenak | Ez dago iruzkinik »\nLuciori buruzko filma emango dute igandean, Zinemapean ekimenaren harira\n2012/02/09\tNork Zarauzko Hitza Zinemapean ekimeneko bigarren filma emango dute igande honetan, Sanz Enea kultur etxean, 18:15ean. Lucio, anarkista eta igeltseroa izango da ikusgai, hain zuzen. Aitor Arregik eta Jose Mari Goenagak zuzendutako lana da, eta euskaraz emango dute. 93 minutuko iraupena du, eta sarrera doan izango da. Zinemapean ekimeneko lehen dokumentala duela bost aste eman zuten Sanz Enean, aretoa beteta.Igande honetako filmak [...]Irakurri gehiago Bidalita Bestelakoak, Nabarmenak | Ez dago iruzkinik »\nTxan Magoa: “Guztiok barruan daramagun umea ateratzeko tresna egokia da magia”\n2012/01/05\tNork Aritz Mutiozabal Herritarren artean ilusioa sortzeko asmoz, Artxila murtxila hitz magikoak etengabe erabiliko ditu Txan Magoak, Xanti Anterok (Donostia, 1963), larunbat honetan, Aritzbatalde kiroldegian. Txantxetan izeneko ikuskizuna taularatuko du, 17:00etatik aurrera, eta sarrera dohainik izango da. Errege magoen ondoren zatoz Zarautzera. Zuk erregetik gutxi duzu, baina haiek magotik ere ez asko. [Kar-kar] Izenez naiz magoa, baina niri gehiago gustatzen zait ilusionista deitzea. Asko ezagutu ez arren, adiera egokiagoa dela uste dut. Magia trikimailuekin lotzen da, [...]Irakurri gehiago Etiketak:ilusionista, magia, Txan magoa, zarautz Bidalita Aisia, Bestelakoak, Ekitaldiak, Kultura, Nabarmenak, Paperekoa | Ez dago iruzkinik »\nOdola emateko aukera izango da bihar\n2011/12/22\tNork Zarauzko Hitza Odola emateko aukera izango da bihar. Interesa dutenek osasun zentrora bertaratu beharko dute 18:00etik 21:00etara. Ekimena pasa den asteazkenan egin bazuten ere, bihar errepikatzea erabaki dute, «froga moduan». Azken aldian transplante asko egiten ari direla-eta, odol emaile gehiago lortzea da helburua.Irakurri gehiago Bidalita Nabarmenak | Ez dago iruzkinik »\nXakapon ludotekan izena emateko epea astelehenean zabalduko dute\n2011/12/21\tNork Zarauzko Hitza Udaleko Euskara Zerbitzuak jakinarazi duenez, abenduaren 26tik urtarrilaren 5era Xakapon ludoteka ezagutzen ez duten haurrek aukera izango dute, egun batez doako sarrera izateko. Gabonetako oporraldian goizeko ordutegia izango du ludotekak, 10:00etatik 13:00etara, hain zuzen. Egun horietan bertan eman ahalko da izena datorren urtean ludotekan parte hartu nahi duten haurrentzako. 50 euroko kostua izango du matrikulazioak. [...]Irakurri gehiago Bidalita Bestelakoak, Nabarmenak | Ez dago iruzkinik »\nGabonetako eskubaloi jardunaldiak antolatu dituzte\n2011/12/21\tNork Zarauzko Hitza ZKEko Eskubaloi sailak,aurten ere, LH Lehen Hezkuntzako bosgarren eta seigarren mailako ikasleei eskubaloiaz gozatzeko aukera eskaini nahi die. Horretarako, gabonetako eskubaloi jardunaldi irekiak antolatu dituzte. Antoniano kiroldegian izango dira abenduaren 27an, 28an, 29an eta 30ean; goizeko 10:00etan neskak eta 11:30ean mutilak. Inolako konpromisorik gabe, eskubaloiaz gozatu nahi duen orori irekita egongo dira jardunaldiak.Irakurri gehiago Bidalita Kirola, Nabarmenak | Ez dago iruzkinik »\n1 of 18 orria12345...18»\nBerriketan.info Viewing item 1 to 5 (of 5 items) Busturialdeko Hitza wrote a new post, Martitzenera arte aurkez daitezke lanak Muxikako XXIV. Ipuin lehiaketan, on the site Busturialdeko Hitza 6 minutes ago\nMuxikako herritarrei zuzendutako ipuin lehiaketa abiarazi du Muxikako Udal Liburutegiak 24. urtez. Dagoeneko lanak aurkezteko aukera dago eta azken eguna, berriz, martitzena izango da. Horretarako, udal Pasaiako Hitza wrote a new post, Txemi Parraren bakarrizketa Kamio tabernan, on the site Oarsobidasoko Hitza 8 minutes ago\nTxemi Parras Encomediados bakarrizketa aurkeztuko du Kamio tabernan, ostiralean, 23:30ean.\nBusturialdeko Hitza wrote a new post, Bertsoa, musika eta antzerkia nahasten dituen ‘Ez gara Palestinaz ari’ dakar Astrak bihar , on the site Busturialdeko Hitza 12 minutes ago\nUnai Muñoa eta Ander Lizarralde bertsolariek sortutako Ez gara Palestinaz ari ikuskizuna egongo da bihar, 21:00etan, Gernika-Lumoko Astra kulturarako fabrika sozialean, Lilibertsok antolatuta. Bertsoa, musika Larraitz Ibaibarriaga wrote a new post, Niña Coyote eta Chico Tornado taldeak Mutrikuko Zubiaramera ekarriko du bihar zuzeneko indartsua, on the site Lea-Artibai eta Mutrikuko Hitza 23 minutes ago\nAbendurockek aurrera darrai. Zuzeneko indartsuarekin datoz Niña Coyote eta Chico Tornado Zubiaramera, bihar, 23:00etan. Koldo Soretek (gitarra, oktabadorea eta ahotsa) eta Ursula Strongek (bateria) Pasaiako Hitza wrote a new post, Eguberrietako kontzertua herriko zortzi abesbatzen eskutik, on the site Oarsobidasoko Hitza 32 minutes ago\nPasaiako zortzi abesbatzek kantatuko dute igandean, Pasai Donibaneko San Joan Batailatzailearen elizan izango den eguberrietako kontzertuan. Besteak beste Donibaneko abesbatzan aurten lehenbizikoz koroan izan © Urola Kostako Hedabideak, S.L.


Zerbait hautsi zaigu | Iritzia | Berria\nHenry Bengoa. Inventarium (1986) lana mugarria da nire bizitzan. Marra gorri bat. Zerbaiten amaiera eta beraz, zerbaiten hasiera. Hark euskaldundu ninduen; eta hari esker izendatu ahal izan nuen lehen aldiz gerora, barrua apurtu izan zaidan guztietan, ni neuk bakarrik entzuten dudan burrunba.\n«Guri zerbait hautsi zitzaigukean bihotzean; krak» adierazten dute lagunaren bila Hanburgora joandakoek, eta horixe da, soinu hori bera, nire barruan aditzen dena zerbait apurtzen zaidanean: zerbait betirako galduko dudala esaten didan barne-hotsak «krak» egiten baitu oihu.\nBarrura begiratzeko lana da, jendaurrean emateko egokia; kontraesana dirudi eta, agian, halaxe da.\n«Krak» burrunbatsua aditu nuen Iruñean jazotako basakeriaren berri izan nuenean, norberarenak eta guztionak diren zauri zaharrek piku egiten dutela ikasi nuelako; apurtu zitzaidan berriro nireganako konfiantza, eta kalean ikusten nuen jendearenganakoa. Neska gazte horren izua, umiliazioa eta mina heldu zitzaizkidan, eta baita animalia horien lizunkeria, indarra, mespretxua eta harrokeria ere. Dena batera. Eta ez ziren bakarrik horkoak, ezta harenak ere: une oro, toki guztietan, egoera guztietan, klase, jatorri, pentsaera, janzkera eta izaera guztietako emakumeek pairatzen duten izua zen. Eta ez bakarrik horienak: toki, egoera, klase, jatorri, pentsaera, janzkera eta izaera guztietako gizonek ezartzen duten izua ere bazen. Hain zen jasanezina «krak!» hori, ezen ez nuen besterik entzuten, ez bazen krak horrek zartatu zuen guztia erortzean zabaltzen den soinu jasangaitza, elur-jausi baten antzekoa, edo ur-etorri handi batena.\nEta berriro entzun dut, berriro etorri da, etorri zaigu, egun hauetan, beltzez jantzitako gizon bat biolentzia zer den eta zer ez den, nola esan behar diogun eta nola ez azaltzen hasi zen unean. Berriro entzun zen nire barruan burrunba hori, eta berriro apurtu dira konfiantza eta, beste hitz hoberen baten faltan, nik «guganako fedea» deitzen dudan hori.\nLagunek ez zuten Henry topatu azken gutunak zekarren helbideko pisuan sartu zirenean, eta inventarium egiten dute, han utzitako gauzena. Objektu txikienak, hutsalenak zerrendatzen dituzte eta nik berea ez den etxe horretan zer dagoen eta zer ez dagoen behatzen duten gazteen mina nabari dut zerrenda hori errepasatzean. Izan ere, gauza txikietan bizi gara denok, ez eraikuntza handietan; tiradera batean ahaztutako garai bateko pegatina baten, galdutzat ematen zenuen koaderno zahar bateko esaldi deskontestualizatu baten, eta horrelakoetan. Gauza txikiak, hitz errazak dira geure mundu bakarra.\nKrak! handi bat entzun dut atzera egun hauetan, gauza txiki askori erreparatuta. Bilboko Epaitegien aurrean bere haserrea agertzeko elkartu ziren neska, mutil, gizon eta emakumeek «ez zaude bakarrik» esaten zutela entzun dut, adibidez, eta malkoetaraino hunkitu naute bi hitz txiki horiek. Edozein sententziak baino egia handiagoa baitzekarten bere soiltasunean.\nBat-batean ohartu nintzen, eta zerbait hautsi zen orduan: urteetan ehunka, milaka, milioika emakumek gainean eraman duten bakardadea.\nNik Bernardo Atxagak sortu eta Ruper Ordorikak sentiarazten zidan mundua egiazki ezagutu ahal izateko ekin nion euskarari. Eta aldi berean, hantxe, ulertzen ez nuen horretan, zerbaitek argi egin zidan. Hizkuntza eta beldurrak berdinak dira: zenbat eta gehiago erabili, orduan eta askatzaileagoak dira. Kontraesana dirudi eta, agian, halaxe da.


martxoa 7, 2015 @ Garazi\n(Jatorrizkoa hemen: Misee Harris)\nEskutitz publiko bat komunikabideei\n2014ko abenduaren 23an\nNire izena Assata Shakur da, eta XX. mendeko esklabo iheslari bat naiz. Gobernuaren jazarpena dela eta, koloreko pertsonekiko AEBko gobernu politiketan gailentzen diren errepresio, arrazakeria eta biolentzia politikotik ihes egitea beste aukerarik ez nuen izan. Preso politiko ohia naiz, eta Kuban bizi naiz erbestean 1984tik.\nEkintzaile politikoa izan naiz ia bizitza osoan, eta AEBko gobernuak ni kriminalizatzeko ahal izan duen guztia egin badu ere, ez naiz gaizkile bat, eta ez naiz sekula izan. 1960ko hamarkadan, hainbat borrokatan parte hartu nuen: beltzen askatasunerako mugimenduan, ikasleen eskubideen aldeko mugimenduan eta Vietnamgo gerra bukatzeko mugimenduan. Pantera Beltzen Alderdian hasi nintzen. 1969an jada FBIren COINTELPRO programak Alderdia zuen lehen jomuga. Pantera Beltzen Alderdiak pertsona beltzen askatasun osoa eskatzen zuenez, J. Edgar Hooverrek esan zuen «herrialdearen barne-segurtasunaren kontrako mehatxurik handiena» zela, eta promes egin zuen alderdia bera eta horren ekintzaile nahiz buruak suntsituko zituela.\nNire kasua, besteak beste, Nazio Batuen Erakundean eztabaidatu zuten 1978an Abokatu Beltzen Nazio Batzordeak, Errepresio Arrazista eta Politikoaren kontrako Nazio Aliantzak eta Arraza Justiziarako Jainkoaren Eliza Batzordeak hala eskatuta; Estatu Batuetan preso politikoak bazirela, jazarpen politikoa egiten zitzaiela eta AEBko espetxeetan tratu bihozgabe eta krudela ematen zitzaiela jakinarazten zuen txostenak. Honela zioen:\n«FBIk eta New Yorkeko Poliziak (NYPD) bereziki, Assata Shakur akusatu zuten poliziaren kontrako erasoetan parte hartzeagatik, eta lau haizetara zabaldu zituzten akusazio eta kargu horiek polizia sail eta unitateetan. FBIk eta NYPDk Beltzen Askapenerako Armadaren burua izatea ere egotzi zioten, zeina poliziak tirokatzen dituen erakundea baita gobernuaren eta horren batzordeen arabera. Beltzen Askapenerako Armadaren deskribapen hori eta horrekiko Assata Shakurrek izan lezakeen harremanaren akusazioa lau haizetara zabaldu zuten gobernuko batzordeek polizia sail eta unitateetan. Gobernuaren jarrera horren ondorioz, Shakur anderea harrapakin bihurtu zen: polizia-etxe eta banketxeetan jarritako afixek ekintza kriminal larrietan parte hartu zuela zioten; FBIk bilatutakoen zerrendan lehenetarikoen artean zegoen; eta askotariko poliziarentzat hiltzeko-tiro-egin moduko jomuga bihurtu zen».\nBeren artean loturarik ez zuten sei “krimen” egotzi zizkidaten, bidegabeki, eta sei kasuetan absolbitu edo kargugabetu egin ninduten azkenean. Horrek, absolbitzeak eta karguak kentzeak ez du esan nahi epaitegiek justizia egin zutela, ez baitzen horrela izan. Nire aurkako “frogak” hain ziren ahulak eta faltsuak, nire errugabetasuna agerian geratu baitzen. Poliziaren jazarpen hori aurkari politikoak ezabatzeko gobernuaren politikaren parte besterik ez zen, politika horrek bitartekotzat baitarabil aurkariak akusatzea eta atxilotzea karguen oinarri egiazkoari kasurik egin gabe.\n1973ko maiatzaren 2an, Zayd Malik Shakur eta Sundiata Acolirekin batera, New Jerseyko bidesarian geratu ninduten, ustez “atzeko argi hondatu” batengatik. Sundiata Acoli autotik atera zen geldialdiaren arrazoia begiratzera joateko. Zayd eta biok autoan geratu ginen. Harper polizia autora hurbildu, atea ireki eta galdekatzen hasi zen. Beltzak ginelako, eta Vermonteko matrikuladun auto bat gidatzen genuelako, “susmoa piztu” zitzaion. Orduan arma atera, guri zuzendu, eta besoak altxatzeko eskatu zigun, eskuak aurrean jartzeko, ikus zitzakeen tokian. Hala egin nuen, eta segundo batetik bestera, auto kanpotik zarata bat entzun zen, bat-batean mugimendu bizi bat gertatu zen eta tiro egin zidaten besoak oraindik jasota nituela, eta gero berriz egin zidaten tiro bizkarretik. Gero Zayd Malik Shakur hil egin zuten, Werner Foerster polizia hil zuten; nahiz eta Harper poliziak onartu egin zuen berak tiro egin eta hil zuela Zayd Malik Shakur, nire lagun min eta burkidea, neuri egotzi zizkidaten bai haren heriotza bai Foerster poliziarena ere, New Jerseyko hilketen delitu legearen pean. Sekula ez dut halako saminik sentitu. Zaydek promes egin zuen babestuko ninduela, eta leku seguru batera alde egiten lagunduko zidala, eta argi dago bere bizia galdu zuela Sundiata eta biok babestu nahian. Armarik ez zuen arren, eta Foerster polizia hil zuen arma Zayden hankapean aurkitu zuten arren, Sundiata Acoliri ere ―geroago atxilotu zuten― bi heriotzak leporatu zizkioten. Ez berak ez nik ez dugu epaiketa duin bat izan. Komunikabideek erruduntzat jo gintuzten epaiketak hasi baino askoz lehenago. Albistegiek ez zuten baimenik izan guri elkarrizketa bat egiteko, nahiz eta New Jerseyko poliziak eta FBIk egunero elikatzen zituzten komunikabideak istorioez. 1977an, epaimahai guztiz zuri batek epaitu eta bizitza osorako gehi 33 urterako kartzela-zigorra ezarri zidaten. 1979an, espetxean hilko ninduten beldurrez eta justiziarik jasoko ez nuela jakinda, kartzelatik atera ninduten, hurbileko zenbait batzordek lagunduta, zeinek nire kasuko injustizia sakonak ulertzen baitzituzten eta nire bizitza arriskuan zegoela baitzekiten.\nEstatu Batuetako Senatuaren Eliza Batzordearen 1976ko txostenak, AEB barruko inteligentzia-eragiketei buruzkoak, honela zioen: «FBI ezkutuan saiatu da pertsonei eta taldeei buruzko iritzi publikoa baldintzatzen; horretarako, komunikabideetan mespretxuzko informazioa zabaldu du, bai anonimoki bai kontaktu berri “lagunkoi” bidez». Politika hori agerikoa da gaur egun ere.\n1997ko abenduaren 24an, New Jerseyko estatuak prentsaurreko batera deitu zituen komunikabideak; bertan esan zuenez, New Jersey Estatuko Poliziak gutun bat idatzi zion Joan Paulo II.a Aita Santuari, poliziaren izenean jarduteko eta New Jerseyko espetxetara estradita nintzaten laguntzeko eskatzen. New Jersey Estatuko Poliziak uko egin zion gutuna publiko egiteari. Banekien gertatutakoa erabat desitxuratuko zutela eta saiatuko zirela Aita Santuak erlijioaren izenean deabruaren lana egin zezan; horregatik, Aita Santuari idaztea erabaki nuen, New Jerseyko estatuan eta Estatu Batuetan benetan jende beltzari zer-nolako “justizia” dagokion jakinarazteko.\n1998ko urtarrilean, Aita Santua Kuban bisitan zela, Ralph Penza NBCko kazetariarekin elkarrizketa egitea onartu nuen, Aita Santuari idatzitako gutunari, New Jerseyko epaitegi sisteman izandako esperientziei eta azken hogeita bost urteetan Estatu Batuetan ikusitako aldaketei eta hango jende beltzaren tratuari buruzkoa. Elkarrizketa hura egitea onartu nuen Aita Santuari bidalitako gutun ezkutua New Jerseyko Estatu Poliziaren azpijoko biziotsu, oies eta propagandistikoa iruditu zitzaidalako, eta Joan Paulo II.a Aita Santua manipulatzeko saiakera zinikotzat hartu nuelako. Kuban bizi nintzen aspaldi zela, eta erabat galdua nuen sistemaren komunikabideen izaera sentsazionalista eta zikina. Okerragoa zen orduan 30 urte lehenago baino. “Sistemaren” komunikabideen erasoak urtetan jasan eta gero, inozoki pentsatu nuen azkenean “historiaren nire bertsioa” kontatzeko aukera izanen nuela. Nirekin elkarrizketa bat izatetik urrun, “emanaldi taularatu” bat egin zuten, hiru zatitan, distortsioz, zehaztasun faltaz eta gezur lotsagabez betea. NBCk nahita desitxuratu zituen gertatutakoak. “Elkarrizketa bilduma bakan” hori NBCn iragartzeko milaka dolar xahutzeaz gainera, dirutza ikaragarria gastatu zuen “elkarrizketa bakana” irrati beltzetan eta tokiko egunkaritan iragartzeko.\nEstatu Batuetako jende txiro eta zapaldu gehienak bezala, nik ez dut ahotsik. AEBko beltzek, txiroek ez dute benetako hizketa-askatasunik, ez egiazko adierazpen-askatasunik, eta komunikabidetarako askatasun oso mugatua. Prentsa beltzak eta komunikabide progresistak justizia sozialerako borrokan rol garrantzitsua jokatu dute historian. Tradizio horri jarraitu behar gatzaizkio eta zabaldu egin behar dugu. Bitartekoak sortu behar ditugu gure herria eta umeak hezten lagunduko digutenak, haien pentsamendua suntsitu beharrean. Emakume bat baizik ez naiz. Ez naiz inolako telebista kateren jabe, ez irrati ez egunkariren jabe. Baina uste dut jendeak hezkuntza behar duela gertatzen ari denaz jabetzeko, eta Amerikan komunikabideek eta errepresio-bideek duten lotura ulertzeko. Dudan bakarra nire ahotsa da, nire kemena eta egia kontatzeko borondatea. Baina zintzotasunez eskatzen dizuet, komunikabide beltzetan zaudeten horiek, komunikabide progresistetan zaudetenok, egiazko askatasunean sinesten duzuenok, adierazpen hau argitaratzeko, jendeak jakin dezan zer ari den gertatzen. Ez dugu ahotsik, beraz, izan zaitezte ahots gabeon ahotsa.\nAskatasuna Preso Politiko guztientzat; Maitasuna eta Agur Iraultzaileak bidaltzen dizkizuet Kubatik, Planeta honetan inoiz izan den Palenque (Esklaboen Gordelekua) Handienetako, Erresistenteenetako eta Ausartenetako batetik.\nAssata Shakur Havana, Kuba


Bizkaiko Foru Aldundiak gaur, martxoak 16, hartutako neurriak - Área de prensa - Bizkaia.eus\n2020(e)ko martxoaren 16(a) 19:41\nBizkaiko Foru Aldundiaren jendaurreko bulego guztiak itxita egongo dira, aldi baterako, bihartik, hau da, martxoaren 17tik (asteartea) aurrera. Telefono bidez eta telematikoki emango zaie zerbitzua herritarrei. Horretarako, indartu egingo dira zerbitzu horiek.\nHerritarrek www.bizkaia.eus web orrian lor dezakete Bizkaiko Foru Aldundiaren zerbitzuei buruzko informazio eguneratua, eta telefono bidez komunikatu daiteke Aldundiarekin, web orri horretako https://web.bizkaia.eus/es/atencion-telefonica helbidean argitaratutako zenbakietara deiturik.\nGaurtik bertatik (astelehena), Bizkaiko Foru Aldundiko 298 pertsona telelanean ari dira. Eta beste 128 pertsonari laster hasiko direla jakinarazi zaie.\nGuztiei jarraibide zehatzak eman zaizkie lanerako plan bat presta dezaten, zerbitzu guztien funtzionamendu ona bermatzeko.\nNabarmen jaitsi da errepide bidezko joan-etorrien kopurua. Hala, Interbiak foru-sozietateak kudeatutako bidesaridun errepideetako erabiltzaileei dagokionez, % 20 gutxiago erregistratu dira eguerdiko hamabiak arte, pasa den asteko astelehenarekin alderatuta. AP-8an, 26.500 ibilgailua izan dira, % 20 gutxiago; Metropoliaren Hegoaldeko Saihesbidean, 4.300 ibilgailu erregistratu dira, hau da, % 40 gutxiago, eta Artxandako tuneletan, 4.000 ibilgailu, duela astebete baino % 47 gutxiago.\nBizkaibus. Bizkaibusen lineetan orokorrean erregistratu den eskaera ohikoa baino txikiago izan da, % 60 ingurukoa.\nBestalde, Bizkaiko Foru Aldundiaren Gobernu Kontseiluak, Unai Rementeria Ahaldun Nagusia buru duela, egunero bilduko da egoera honek dirauen bitartean, eboluzioa aztertzeko eta beharrezkoak diren neurriak hartzen jarraitzeko.


Bertan 23 - Gure Itsasontziak Kapitulo 29: Estropadetako trainerua\nBertan > Gure Itsasontziak > Estropadetako trainerua\nEuskal arrantzaleak kirol bihurtu zuen bere lana. Horrela, duela hainbat mende hasita, tripulazioak elkarren kontrako lehian aritu dira, arraunen indarrez. Baporeak arrantzan erabiltzen zen traineruari lekua kendu zionean, honek estropadetarako segituko zuen. Hasiera batean lehiako trainerua arrantzakoaren berdina zen, baina berehala hasiko zen aldatzen, arrantzaren betekizunetatik eta bela bidezko propultsiotik libre geratu zenean. Gaur arte mantenduko ditu bere ohiko profila eta 12 metroko luzera; ebakidura, baina muturreraino estilizatuko da egonkortasunaren mugaraino helduta, zingoari eutsi arren, eta hasierakoak zuen 800 kg inguruko pisutik erregelamenduak gaur egun ezartzen duen 200 kg-ra igaroko da. 90eko urteetako hamarkadatik aurrera, zurezko eraikuntza tradizionalaren ordez karbono-zuntza erabiliko da.\nBixente Elizondo, Ortzaikako bere lantegian, trainerilla bat egiten. Estropadetarako traineruak zurez egin zituzten laurogeita hamarreko lehen urteak arte. Emaitza bikainak eskaini arren, epe erabilgarria hiru bat urtekoa zen goi mailako lehiaketetan, erregelamenduak ezarritako gehiegizko arintasunagatik, ezen gutxieneko pisua berrehun kilokoa izaki, tripulazioaren beraren pisuaren bosten bat besterik ez da hori. © José Lopez\nArrantzako trainerua, bere zuaker-egituraren zati bat agerian duena. © José Lopez\nElantxobeko trainerua. Euskal estropadak oso exijentzia maila handiko kirola dira. Traineruak oso ontzi sofistikatuak dira, eta tripulazioek prestakuntza bikaina dute. Itsas zabaleko estropada-eremuak hiru itsas milia hartzen ditu; distantzia hau egiteko traineruek hogei minutu eskas behar dituzte, bederatzi korapilo inguruko lastertasunari eusten diote batez beste, eta irteerako txanpan hamabi korapilokora heltzen dira. © José Lopez\nZurezko traineruen ordez karbono-zuntzezkoak erabiltzen hasi ziren. Karbonozuntzezko traineruek zurezkoen gainean duten abantaila ez da materialak eman dezakeen arintasun handiagoa, baizik eta egitura zurezkoena baino zurrunagoa izatea, eta horrenbestez epe erabilgarria ere nabarmen luzeagoa. © José Lopez\nZuntzezko traineru baten branka. Pasaiako Sanpedrotarra. © José Lopez\nManuel Losadaren olio-pintura, Gernikako itsasadarreko estuarioan traineru estropada bat irudikatzen duena; honetako protagonistak arrantzako traineruak dira, tripulazioko kide guztiak arrantzaleak ziren garaikoak. © argazkia: Bilboko Arte Ederren Museoa.\nClemente Goldarazenaren 1935eko traineru baten forma-planoa. © José Lopez\nEstropadako traineruaren diseinuaren bilakaera ebakiduraren, edo zuakerren, forman bildu da nagusiki. XIX. mendeko arrantzarako traineruaren eta egungo estropa- dako traineruaren formen arteko kontraste handia ikus dezakegu. © José Lopez\nKarbono-zuntzezko trainerua, Orioko Amilibia ontziolak eraikia. Karbono-zuntzezko traineru berriek estropada-eremuan lortzen zituzten emaitza onak ikusita, berehala nagusitu ziren. Eta Amilibiak eraikitakoek ez zuten denbora askorik behar izan bes-teen gainetik nabarmentzeko; izan ere, ho-nek gainaldea forma betez hornitu zuen, nolabait lehengo arrantza-ontzien antzera. Ostean, traineru modernoen iraunkortasuna eta eraikuntzan era- bilitako moldea aldatzeko ezintasuna brida izan dira zurezkoetan ikusten zen diseinu- bilakaerara begira. © José Lopez


anoeta | Mondraberri Arrasateko Ataria\nMalen Ruiz de Azuak pertika jauziko bere errekorra hautsi du Anoetan\nMarijo - 2021-02-01 0\nOstiralean eta larunbatean Donostiako belodromoan Euskadiko eta Nafarroako pista estaliko txapelketak lehiatu ziren. Parte hartzaileen artean Malen Ruiz de Azua zegoen, Valentzia CA taldearekin. Arrasatearrak saio bikaina egin zuen, pertika jauzian bere errekor indoor gaindituz. Ruiz de Azuak 4,41...\nArgazkia: MB artxiboa. Datorren larunbatean, urtarrilaren 23an, Arrasate Atletiko Taldeko atletek Anoetako belodromoan lehiatuko den Gipuzkoako txapelketako lehen jardunaldian parte hartuko dute. Guztira, 8 atletak bidaiatuko dute Donostiara, baina 10 arrasatearrek parte hartuko dute, Istar Dapena eta Eneko Carrascal Errealeko...\nAtletismoko emaitzak Anoetako pista estaliko kluben Euskadiko Kopan\nRealak lehen postua lortu du. Atletico San Sebastian Tolosa, Irun, Durango eta Barrutia de Gastéisen aurretik\nEuskadiko Atletismo Txapelketak ospatu dira Anoetan\nMondraberri - 2020-08-30 0\nEuskadiko Atletismo Txapelketak ospatu dira Anoetan asteburu hontan eta bertan atleta arrasatearrek urrezko bi domina zilarrezko bat lortu dute


Eusko Jaurlaritzak azalpenak eskatuko dizkio Grupo Gallardo korporazioari Corrugados Azpeitia enpresako 300 langileak enplegurik gabe uzteagatik - SPRI\nEusko Jaurlaritzak azalpenak eskatuko dizkio Grupo Gallardo korporazioari Corrugados Azpeitia enpresako 300 langileak enplegurik gabe uzteagatik\nEkonomiaren Garapen eta Lehiakortasun Sailak «albiste txartzat eta ustekabetzat» jo du «erakundeei aurretik jakinarazi ez zitzaein» erabaki hori.\nEkonomiaren Garapen eta Lehiakortasun Sailaren ustez «oso berri txarra» da Corrugados Azpeitua enpresaren jabe den Gallardo korporazioak Gipuzkoako planta ixtea eta 300 langile lanik gabe uztea erabaki izana. Halaber, adierazi du ez dietela «ezer ere jakinarazi» ez Eusko Jaurlaritzari, ezta Gipuzkoako Foru Aldundiari ere.\nEusko Jaurlaritzarentzat «erabateko ustekabea» izan da, enpresaren egoera zailaren jakitun izan arren, erabakia erakundeei aldez aurretik jakinarazi gabe hartu baitute. Horrela bada, Eusko Jaurlaritza eta Gipuzkoako Foru Aldundia harremanetan dira elkarrekin «beharrezko azalpenak eskatzeko Gallardo taldeari» eta enpresa behin betiko ixtea ez den beste aukera batzuk sakon aztertzeko. Ildo horretatik, Eusko Jaurlaritzak laguntza-zerbitzu bat eskaini dio enpresari bazkide inbertitzaileak aurki ditzan, antzeko egoeran dauden gainerako enpresekin egin bezala.\nHala, Ekonomiaren Garapen eta Lehiakortasun Sailak adierazi du ustekabea eragin diola gaur goizean albiste txar horren berri jasotzeak; lehenik, 300 lagunei eta beren familei dakarkien zorigaitzagatik, eta bestetik, erabaki hori (antza denez, langileei atzo bertan jakinarazitakoa) aldez aurretik Gipuzkoako Foru Aldundiari eta Eusko Jaurlaritzari ezagutarazi gabe hartu duelako enpresak.


Botoen %97,69a zenbatuta, Bilduk gehiengo absolutua lortu du - Mondraberri\nIsei Barbero / 2011ko maiatzak 22, domeka\nZenbaketaren lehenengo datuak jaso ostean, Bildu da 2011ko Udal-hauteskundeetako irabazle nagusia Arrasaten. Botoen %97,69a zenbatu ostean, koalizioak botoen %43,78 jaso ditu, 4.415 guztira. Honenbestez, momentuz Bilduk 11 zinegotzi izango lituzke Arrasateko Udalean, gehiengo absolutuarekin.\nBilduren atzetik, bigarren indar politikoa EAJ litzateke, 2.081 botoekin. Jeltzaleek 4 zinegotzi lituzkete udalean, PSE.EE-k bezala. Alderdi sozialistak momentuz 1.836 boto jaso ditu. Hauen atzetik Aralar eta PP agertzen dira zinegotzi banarekin, 762 eta 720 botoekin, hurrenez hurren.\nZalantza izpirik gabe hauteskunde hauetako galtzaile nagusia Ezker Batua Berdeak da, orain arte zenbatutakoaren arabera ez bailuke izango ordezkaritzarik Arrasaten. Ezkertiarrek 409 baino ez dituzte jaso momentuz, guztien %3,85a zenbaketa amaitzeko %3a baino gutxiago falta denean.


Hasiera > Munduko Landagunea Elkarteari buruz > Bazkideak > Bazkide berria Bazkide berria MLko bazkide izatea nahi baduzu, bete honako formulario honetako eremuak, eta jarraian zurekin harremanetan jarriko gara ondorengo izapideetan eman behar dituzun urratsak azaltzeko. Datu pertsonalak/Erakundea\n*Sekuritate kodea idatzi::\nBazkideko bakoitzeko kuota\n55 € urteroko Erakunde-bazkidearen kuota\n1.100 € urteroko Kuotako hobariak Kuota ordaintzeko zailtasunak dituzten pertsona edo erakundeek Zuzendaritza Batzordeari eska diezaiokete elkarte horien ordez beste erakunde "babeslea" bilatzeko, kuota ordaintzeaz arduratuko litzatekeena. Testu legala Zuk bidalitako datu pertsonal guztiak fitxategi automatizatu batean gorde ahal izango direla jakinarazten dizugu, Abenduaren 13ko 15/1999 Izaera Pertsonalen Datuen Legean azaltzen dena betez. Fitxategi honen jabea Munduko Landagunea Ekartea, Granja Modelo - 01192 ARKAUTE (Araba), da eta datuak zuri informazioa, produktuak edo zerbitzuak emateko edo zurekin kontaktuan jartzeko erabiliko dira. Edozein momentuan eta Legean azaltzen den bezala, datu hauek ezabatzeko, aldatzeko eta beraiei atzitzeko eskubidea daukazu lehen aipatutako helbidera edo info @ ruralforum . net e-mail-era idatziz. Informazio gehiago nahi izanez gero, gure Pribazitate Politika irakurri dezakezu. MLri


abisuak - Garbiker\n2021ko azaroaren 19a ALDI BATERAKO, ZALLAKO GARBIGUNEAREN ORDUTEGI BERRIA\nAldi baterako, Zallako garbiguneak honako irekiera-ordutegi hau izango du:\n* Astelehenetik ostilarera: 9:00etatik 13:25ak arte eta 14:30tatik 17:00k arte.\n* Zapatuetan: 9:00etatik 13:25ak arte\n2020ko martxoaren 16a COVID-19, garbiguneen sarea partzialki itxiko da\nCOVID-19k sortutako egoeraren ondorioz, garbiguneen sarea partzialki itxiko da martxoak 17tik aurrera:\nHori dela eta, honako garbigune hauetan jarraituko da zerbitzua ematen:\nSarearen itxiera partzialeko aldian, eragin-eremuaren araberako murrizketak ezabatzen dira, eta, beraz, sareari atxikitako edozein udalerritako hondakinak onartuko dira garbiguneetan.\nHorretaz gain, garbigune sare osoa itxita egongo da asteburuetan.\n2020ko apirilaren 20a COVID 19 - BIZKAIKO GARBIGUNEEN EGOERA\nCOVID-19k sortutako egoeraren ondorioz, garbiguneen sarea partzialki itxiko da alarma egoera dirauen bitartean.\nHala ere, garbigune zentralak aktibo mantenduko dira, honako hauei zerbitzua bermatzeko:\n- Etxeko obra txikietako autonomoak\n- Bizkaiko bulegoak eta denda txikiak\n- Nekazariak (hondakin fitosanitarioen ontziak uzteko)\n2020ko maiatzaren 15a GARBIGUNEAK: OHAR GARRANTZITSUA\nMaiatzaren 18an, astelehena, martiaren 17tik itxita egon diran garbiguneak zabalduko egingo dira.\nInstalazio hauek erabilgarri egongo dira barriro erabiltzaile partikularrentzat.\nHasiera baten, asteko ohiko ordutegian zabalduko dira, astelehenetik barikura; dana dala, espero dogu laster neurri hori asteburuetara luzatuko dala iragarri ahal izatea.\n2020ko ekainaren 12a ASTEBURUETAN GARBIGUNEEN JARDUERA\nCOVID-19ak eraginda asteburuetan garbiguneen jardueran izandako etenaldiaren ondoren, larunbatetik (ekainak 13) aurrera, berriro irekiko dira, ohiko ordutegian.\n2021ko martxoaren 16a JOSE DEUNA\nMARTXOAREN 19an, ostiralean, Jose Deunaren Eguna, garbiguneak ITXITA egongo dira.\nMesedez, barkatu neurri honek sortutako eragozpenak.\n2021ko martxoaren 18a SEMANA SANTA\nGARBIGUNEAK APIRILAREN 1, 2 ETA 5ean, ITXITA EGONGO DIRA.\nAPIRILAREN 3an, LARUNBATA, GUZTIAK ZABALIK EGONGO DIRA.\nBARAKALDO, BASAURI, DURANGO, ERANDIO, GERNIKA, GETXO, GÜEÑES, IGORRE ETA MARKINAKO GARBIGUNEAK IGANDEAN (APIRILAK 4) ERE EGONGO DIRA ZABALIK. GAINERAKOAK ITXITA EGONGO DIRA.\nMesedez, barkatu neurri hauek sortutako eragozpenak\n2021ko apirilaren 26a MAITZAREN LEHENA, LANGILEEN NAZIOARTEKO EGUNA\nMaiatzaren 1ean, larunbata, Langileen Nazioarteko Eguna, Garbikerrek kudeatzen dituen 23 garbiguneak, itxita egongo dira.\nBarkatu neurri horrek sor ditzakeen eragozpenengatik.\n2021ko uztailaren 12a 2021ekoABUZTUAREN ORDUTEGI BERRIAK GARBIGUNEETAN\nUda sasoia dela eta, abuztuan aldatu egingo da Bizkaiko garbiguneen ordutegia. Ordutegi berria ondoko estekan sakatuz ikus daiteke\n2021ko uztailaren 12a GARBIKERREN INSTALAZIOAK: INAZIO DEUNAren EGUNA\nUztailaren 31an, larunbata, INAZIO DEUNAren eguna, Garbikerrek kudeatzen dituen 23 garbiguneak itxita egongo dira.\nMesedez, barkatu neurri hauek sortutako eragozpenak.\n2021ko abuztuaren 18a GARBIGUNEAREN ERABILTZAILEENTZAKO OHARRA: BILBOKO JAIETAKO EGUN HANDIA\nDatorren abuztuaren 27an, ostirala, Bilboko jaietako Egun Handian, Garbikerrek kudeatzen dituen 23 Garbigune ITXITA egongo dira.\n2021ko irailaren 30a PILAR EGUNA\nGARBUGUNEAK: PILAR EGUNA\nDatorren urriaren 12an, asteartea, Pilar Egunean, garbiguneak ITXITA egongo dira.\nMesedez, barkatu neurri hau sortutako eragozpenak.\n2021ko urriaren 25a DOMU SANTU EGUNA\nAzaroaren 1ean, astelehena, Domu Santu egunean, garbiguneak ITXITA egongo dira.\nMesedez, barkatu neurri hau sortutako eragozpenak


Etiketa: Global Marketing | Martech Zone\nEtiketa: Marketin Globala\nLasai lasai, Nataline. Onurak ukatu ez badizkizu, aseguru likidazio bat izorratu baduzu edo izan duen norbaiten berri izan baduzu, zortea zara! Aseguruen industria Estatu Batuetako errentagarrienetako bat da. Matematika nahiko erraza da, zenbat eta jende gehiago hiltzen utzi - orduan eta irabaziak hobeak izango dira. Internetekin eta blogosferarekin aldatu al dezakegu? Ba al dezakegu literalki bilaketa motorrak Cigna-ren mezuekin


Autodesk-ek "Gela Handia" aurkeztu du Eraikuntzako Profesionalentzako - Geofumadak\nAbendua, 2020 AutoCAD-Autodesk\nAutodesk Construction Solutions-ek duela gutxi iragarri du Big Room, lineako komunitatea, eraikuntzako profesionalek industriako beste batzuekin sareak egiteko eta Autodesk Construction Cloud taldearekin zuzenean konektatzeko aukera ematen duena. Big Room eraikuntzako profesionalei esplizituki eskainitako lineako zentroa da, sarea eta ezagutza eraikuntzako beste batzuekin zabaltzeko.\nBig Room irekia dago Autodesk-eko bezero guztientzat, Autodesk Construction Cloud zorroan berriak izan edo esperientzia handiko Assemble, BIM 360, BuildingConnected edo PlanGrid erabiltzaileentzat berriak izan.\nBig Room lineako komunitatean sartuz gero, kideek honako hauek egin ditzakete:\nEgin zure sarea mundu osoko eraikuntzako profesionalekin: Elkarrizketa arrunt soilak sortutako aukera berrien herena baino gehiagorekin, The Big Room aurrez aurreko interakzioak lantokitik eta bulegotik plataforma birtual berri batera eramaten ditu.\nEgin galderak eta ikasi industriari buruz gehiago: Autodesk-en lineako komunitateak profesionalak beren horizonteak zabaltzen laguntzen du, beren arloko beste aditu batzuen inguruko argibideak lortzen ditu eta kideei eraikuntzako azken artikuluak eskuratzeko aukera eskaintzen die, industriaren eguneratze eta garapenekin jarraitzeko.\nAutodesk Construction Cloud-en potentzial guztia askatu: Besteek Autodesk Construction Cloud-a nola erabiltzen duten jakiteko informazioarekin, kideek produktuen adituen aholkuak eta trikimailuak lor ditzakete beren irtenbideei etekin handiena ateratzeko eta eguneratzeei eta eginbide berriei buruzko lehenak jakiteko.\nIkasi eta konektatu besteekin noiznahi eta edonon: Etxean, bulegoan edo zelaian, kideek eztabaidetan, artikuluak irakurri edo inkestak osa ditzakete edozein unetan, edozein mahaigain eta gailu mugikorretan.\nGamify komunitatea: Big Room-ek komunitateko kideak beren kideekin lehiatzeko, puntuak pilatzeko eta sariak irabazteko aukera ematen duten erronkak ere eskaintzen ditu, hala nola arpilatze arpilaketa, esperientzia gogoangarriak eta bestelako sari zirraragarriak.\nBig Room-ek garrantzi handia du 4. industria iraultza honetan, orain hainbat tokitan sakabanatuta dauden lan taldeen arteko komunikazio beharra errealitatea da. Dagoeneko ez da beharrezkoa proiektu-talde bat leku berean finkatzea, lankidetza-ingurune honek lan-fluxua ahalbidetzen du, non proiektua normaltasun osoz garatu daitekeen Autodesk Construction Cloud-ekin batera.\nBig Room plataforma arakatzailearen bidez, ordenagailuan edo mugikorrean erabil daiteke. Mundu osoko eraikuntzako beste profesional batzuekin konexio berriak izatea posible da eta proiektu baterako laguntza edo aurrekontuak eskatzea. Pauso bat gehiago Geoingeniaritzaren bilakaerarako.\naurreko Post«Aurrekoa Lege Geometrian masterra.\nNext Post Elkarrizketa Carlos Quintanillarekin - QGISHurrengo »


Hizkuntza baliabideak - Biribilko\nAzala Hizkuntza baliabideak\nOn line itzultzaile automatikoak\nHizkuntza baliabide orokorrak\nHizkuntza baliabideak, jarduera adarrari jarraiki\nItzultzaile neuronala: Euskara-Gaztelania/Gaztelania-Euskara\nSare neuronalen bidez funtzionatzen duen itzultzaile automatikoa. Testu orokorrak itzultzen ditu euskaratik gaztelaniara eta gaztelaniatik euskarara. Itzultzaileak berrikuntza bat ere badakar, izan ere, testu konplexuak modu zuzenean itzultzen ditu. Itzulpen nahiko fidagarriak egin arren, ezinbestekoa da testu horiek gainbegiratzea eta zuzentzea.\nApertium: itzulpen automatikorako kode irekiko plataforma librea\nApertium euskaratik espainierarako itzultzailpen automatikorako kode irekiko plataforma librea da. Apertium proiektuak, hizkuntza batetik bestera testuak itzultzeko softwarea garatzen du. Testu baten esanahi orokorrari buruzko ideia bat egiteko balio dezake (baldin eta sistemak hitz ezezagun gehiegi aurkitzen ez badu testuan).\nItzultzaile automatikoa: gaztelania-euskara\nTresna hau lagungarri izango zaizu testu laburrak eta webguneak gaztelaniatik euskarara itzultzeko. Beraz, laguntza-tresna bezala hartu eta kontuan izan emaitza BETI gainbegiratu behar dela. Itzuli nahi den testua ONDO idatzita egon behar da. Testu laburren itzulpena (muga:1024 karaktere, ASCII formatuan).


Khadija - Wikipedia, entziklopedia askea.\nMeka, 619 (63/64 urte)\nMuhammad (595eko iraila (egutegi gregorianoa) - 619ko apirilaren 30a)\nHind ibn Abi Hala (en)\nHizam ibn Khuwaylid (en)\nHalah bint Khuwailid (en)\nmerkataria eta wholesale merchant (en)\nKhadija edo Khadija bint Khuwaylid (arabieraz: خديجة بنت خويلد) edo Khadija al-Kubra (Khadija Handia) (Arabia, c. 555 - Meka, 619) Mahomaren, islameko profetaren lehen emaztea izan zen. Tradizioaren arabera, alargun aberatsa zen eta harentzat jarri zen lanean Mahoma, hogei urte zituela. Guztiz ospetsu bihurtu zen Mahoma harekin ezkondu ondoan. Juwaylid ibn Asaden eta Fatima bint Zaidaren alaba, Banu Quraysh klanarenekoa zen. "Islameko ama" bezala ezagututa, hiru alaba izan zituen, hirurak kalifekin ezkonduko zirenak:\nRuqayyah, Uthman ibn Affan kalifarekin ezkondu zena.\nUmm Kulthum, Uthman ibn Affan kalifarekin ezkondu zena.\nFatima, Ali Ibn Abi Talib kalifarekin ezkondu zena.\nMahomak izan zituen emazte guztien artean Khadija izan zen maitatuena. Khadija 619. urtean hil zen. Mahomarengan eragin zuen minaren ondorioz urte horri Minen Urtea deitu zioten. Haren hilobia Mekan dago, Jannat al-Mualla hilerrian.\nWikimedia Commonsen badira fitxategi gehiago, gai hau dutenak: Khadija\n(Ingelesez) Khadijaren genealogia.\nOrriaren azken aldaketa: 28 otsaila 2021, 11:24.


Sindicato de Estudiantesek Azaroaren 14rako deituriko Grebaren aurrean - Boltxe\nSindicato de Estudiantesek Azaroaren 14rako deituriko Grebaren aurrean\nSindicato de estudiantes antolakundeak azaroaren 14an egin duen ikasle greba orokorrerako deialdia ez dugu ontzat hartzen Ikasle Abertzaleak antolakundean, eta beraz ez babesteko deia egiten diegu ikasleei, ondorengo lerroetan azalduko ditugun arrazoiak direla eta.\nSindicato de Estudiantesek, zarata ateratzen saiatzeko egiten duen beste ahalegin bat besterik ez dela ulertzen dugu, datorren asteazkenean espainiar estatuan zehar egin duen mobilizatzeko deialdia. Izan ere, azken bolada luzean ohituta gaituzten bezala, edozein aitzakia aprobetxatzen saiatzen dira euren izen eta sinadurak ohiartzun pixka bat izateko helburuarekin, mobilizazioak antolatzeko.\nAkusazio gogorra badirudi ere, ikusi besterik ez dago esaterako, pasaden ikasturteko urrian Kataluniako auzia gori-goria zegoenean «errepresioaren aurkako eta erabakitzeko eskubidearen alde»ko greba deialdia edo maiatzean Manadako bortxatzaileen sententziaren aurka «justizia patriarkalaren aurkako» izenean antolatu zutena. Aipatutako adibide hauetan zein etorriko diren mobilizazio berrietan parte hartuko duten ikasle zein bestelako pertsonen borondate on zein prestutasuna ez dugu inolaz ere zalantzan jartzen, hare gehiago, txalotzekoa bezain beharrezkoa dela uste dugu honelako kasuen aurrean mobilizatzeko hautua egin izana. Mobilizatzeak soilik ordea, ez du zertan aldarrikapenen gauzapena ekarri, eta hori da Sindicato de Estudiantesi aurpegiratzen dioguna hain zuzen ere. Borroka egiten dutenaren pin‑a jarri nahi izatea ikasleen aurrean, benetako praktika politikorik izan gabe.\nSalatzen dituzten «injustizien» aurkako praktika politiko erreal eta jarraikorrik ez dute, eta soilik sentsiblitate handia sortzen duten gai jakin batzuk aprobetxatzen dituzte euren pankarta kalera atera eta hauen aurkako borroka egiten dutela itxura egiteko.\nIldo honen jarraipen bat besterik ez da asteazkeneko mobilizazioa, genero zapalkuntzaren aurkako borrokak azken urteetan hartu dituen dimentsio eta indarra aprobetxatu nahi dutelako euren izena ezagutaraztera eramateko. Fenomeno hau ordea ez da berria, langile mugimenduak urte luzetan bizi duen gaitz bat da, oportunismoa bezala ezagutzen duguna eta iraultzaileon egin beharra dena berau borrokatzea.\nHorregatik, oso larria zein kezkagarria izateazgain, genero askapena seriotasunez hartzen dugun kolektibo zein norbanako bakoitzarentzat izugarrizko errespetu falta dela uste dugu, «matxismoa ikasgelatatik ateratzeko» greba deialdi hau. Langileria guztiaren emantzipazioa helburu daukagunontzat sindikatu hau bezalako eragileen existentzia bera den bezalaxe. Izan ere, aldarrikapen hauen lejitimitatea inolaz ere zalantzan jarri gabe, eta berau borondate onez bultzatzen ari diren ikasle zein norbanako edo kolektiboekiko errespetu osoz, uste dugu genero askapenaren bide luze eta korapilatsu honetan ekarpena egin ordez, traba besterik ez direla gisa honetarako deialdiak.\nEmakumeon askapena lortzeko borroka eta matxismoaren erradikazioa ez da batere erraza eta hare gutxiago egun puntualetan egindako manifestazioz lortuko dugun zerbait, egueroko lan eta borroka militantea behar duen erronka historikoa da, zapalkuntza guztien gaindipena eta zapaldu guztion askapen integrala helburu duen estrategiaren garapenaren bitartez soilik erdietsi dezakeguna. Horregatik uste dugu, greba deialdi honek ez diola mesederik egiten erronka historiko honi, itxurakeria hutsa delako batetik, eta ez doalako askapen erreala helburu duen estrategia bati erantzunez jarduten duen praktika politikoaren baitan, bestetik.\nHoni jarraiki, deialdi berezia luzatzen diegu matxismoaren erradikazioa eta emakumeon askapenaren aldeko borroka seriotasunez hartzen duten Euskal Herriko ikasleei, erronka honek eskatzen dizkigun mailako praktika politikoa garatzen duten, eta hezigune ezberdinetan antolatuta dauden emakume talde, autodefentsa sare edo bestelako dinamiken parte izateko.\nEmakumeok jasaten dugun zapalkuntza eta eraso etengabeei aurre egiteko mekanismoak garatzen ari gara Euskal Herriko zenbait ikastetxetan, matxismoari espazio geroz eta gehiago irabazi eta emakume langileon egoera hobetzeko helburua duen autodefentsa antolatuz. Matxismoa ikasgelatatik atera eta emakumeontzako espazio seguruak sortzearen berme bakarra antolakuntza kolektiboa eta konpromisoa da, eguneroko lan militantea. Ez gaitzatela engainatu, ez dago formula magiko edo «bide azkarrik»!\n2018ko azaroak 12an


Euskal presoen senideen inguruko erreportajea emango du bihar ETBk | Bizigiro | Berria\nEuskal presoen senideen inguruko erreportajea emango du bihar ETBk\n'Katebegia' saioan emitituko dute. Juan Mari Jauregi zenaren alaba elkarrizketatu dute\nSara Majarenas preso ohia, Galderaz jositako bidaia erreportajeko irudi batean. BALEUKO\nGalderaz jositako bidaia izeneko erreportajea ikusi ahalko da bihar ETB1eko Katebegia saioan, 22:30ean. Euskal presoen senideak izango dira saioko protagonistak. Senideak bisitatzera joaten direnen bizipena izango da ardatza, baina beste ertz batzuei ere helduko dio Irati Sarasua kazetariak erreportajean.\nAngel Toña Eusko Jaurlaritzako Enplegu eta Gizarte Politiketako sailburu ohia izango da saioan presoen inguruan mintzatuko direnetako bat. Toñaren lagun bat eta haren emaztea hil zirenean, haien seme-alaben ardura hartu zuen. Seme-alaben artean, garai hartan ihesean zebilen mutil bat zegoen: Aitzol. Haren aita hil eta urtebetera atxilotu zuten. Geroztik, bederatzi urteotan, Toñak bi hilean behin egin dio bisita.\nSara Majarenas preso ohia izango da beste protagonistetako bat. Kartzelan preso egon zen garaiaz hitz egingo du Sarasuarekin, baita bikotekide zuena beren alaba hiltzen saiatu zen egunaz ere. Hurrengo egunera arte ez zuen gertatutakoaren berri izan, ezta alabak zuen larritasunaz ere. Bizitzaz eta heriotzaz mintzatuko da Majarenas erreportajean.\nMaria Jauregik 19 urte zituen ETAk haren aita Juan Mari Jauregi Tolosan (Gipuzkoa) hil zuenean. Unibertsitatean, hainbatetan presoen inguruko eztabaidak izan ditu, eta ikaskideei beti esan izan die denek merezi dutela beste aukera bat. Kasu batzuetan, modu honetan erantzun izan diote: «Diozuna esaiezu ETAren biktimei», Jauregi bera biktima bat dela jakin gabe.\nJoxe Mari Agirretxe ere azalduko da saioan —urte ugari daramatza Porrotx pailazoarena egiten—. Gaixo dagoen Ibon Fernandez Iradi presoaren osaba da. Bestalde, sakabanaketaren aurkako bideo bat egin zuen duela hamar urte inguru, eta, bideo horren ondorioz, jazarpena pairatu zuten pailazoek, eta hainbat ekitaldi ere galdu zituzten.\nSarasuak iragarri du «barrua» mugitzen duten kontakizunak egongo direla saioan. «Aurrez aurreko eta hurbileko kontaketak askotan oso barnetik hitz egitea dauka, eta uste dut hori dela saio honek eman diezagukeena: gure gizartea eta gertakarien oinarrian dauden pertsonen bizipenak».\nHerrera de la Manchan\nEsne Beltza taldeko musikari Xabi Solanok kontatuko du berak lan egin duen talde gehienetako hitzak kartzelan egona den eta egun ihes eginda dagoen lagun batek idazten dituela. 1995. urtean laguna desagertu zen eguna gogoratuko du kamera aurrean.\nSarasuak eta saioko lantaldeak bidaia bat egingo dute Herrera de la Manchako (Espainia) espetxe ingurura. Kartzela ondoan dagoen Menano hotela bisitatu, eta bertako jabea elkarrizketatuko dute. Presoen senideekin izan ohi duen harremanaz mintzatuko dira.\nSarasuari nabarmentzekoa iruditu zaio elkarrizketatu guztiek esan diotena: «Hau ezin dela errepikatu esan didate. Sufrimendurik gabeko eta bakean oinarritutako gizarte bat behar dugula diote».


Lau t'erdiko finala: ikustekoa - Josu Torre Altonaga - Uriola.eus\nIazkoan zalantzazko partida bakarra galtzearren finaletik landa geratu zen eta aurtengoan, arestian esan bezala, dena ongi egitearren iritsi da Bizkaia frontoiko finalera. Hilabete hauetan hainbat modutara entzun dut dena ongi egiten duela, hura ikusita pilotan egitea erraza dela ematen duela edota berebiziko joko puntuan, inoiz baino hobeto zegoela. Aurreikuspen horiekin normalena zen faborito ateratzea igandeko partidarako, apustu artekariak -eta makinak- 100/50 jartzea momioak eta prentsa gehiena, giputzak barne, irabazle moduan kokatzea.\nHori dena jakin arren, hainbat marka gainditzeko sortu den Amezketako gazteak ez zuen presio negatiborik sentitu. Alderantziz, akuilu moduan erabili zuen, botilero jator askoarekin batera, bizkaitarraren dohain horiek. Ongi ezagutzen ditu eta berarenak horiek orekatu eta gainditzeko dituela ere badaki. Jokin Altunaren dohainak, dena azkar, bizi eta ondo egiteaz gain, pilota ikutu, laztandu edo masaiatzen duen bakoitzean harribitxia dariolako eskuetatik. Une eta kokapen egokian ipinitako harribitxia.\nBiek ala biek, aurreikuspen horiek kantxaratuz, partida ikusgarria eskaini ziguten Bizkaia frontoian igandeko finalean. Detaile guztietan sartu gabe, jo dezadan Mikelek orokorrean aipatu botereak erabili zituela erasoan bezala defentsan, baina ez zuen kontrakantxako marra bilatu ezkerrez ez airez ez botean, kasik Jokinen eskuan laga zituen. Bigarrenez, berak aurretik agindua izan arren, ez zuen pelota behetik ibili, Altunak airean sartzeko mila aukera izan zituen. Hauxe, nire ustez, partidak izan zuen ildoaren funtsezko gakoa.\nHori eta aurrean zuen azeri geldigaitza. Ez dut gogoratzen, bai kontrakantxako oholtzatik edo ezkerreko txokotik, hain justu iritsi pilotara eta erantzuna txapatik hain erraz jarri duen pilotaririk. Ez da arerioari gaizki jartzea bakarrik, zurtz egina uzten zuelako baino. Sekula inor gutxik egin dituen 'gauzak' egiten ditu amezketarrak eta luzaroan egingo dituelakoan nago.\n[2017-11-17] Nafar gabeko esku huska finala\nPotojorran. Bilboko Bertso Eskola 2017-11-22 12:43 Erantzuna | #1


ALBOAN::Heziketa baliabideak::Bake –Txokoa, Sagrado Corazón Ikastetxea (Bilbao) 2011-2012\nBake –Txokoa, Sagrado Corazón Ikastetxea (Bilbao) 2011-2012\nEgileak: ALBOAN, Fundación Social Emaus\nData: 2012ko Ekainak 30\nSagrado Corazón ikastetxea Rekaldeko auzoan kokatuta dago, Bilbon. Ikastetxe txikia da, eta lehen hezkuntzatik derrigorrezko bigarren hezkuntzarainoko B ereduko ikasketak eskaintzen ditu, ikasturte bakoitzeko gela bakarra duelarik.\nBake-Txokoaren helburuak bitan banatzen ditugu: lehenik, DBHko ikasleentzako solidaritatea eta erlazionatutako gaiak lantzeko espazio edo tokia izatea, eta bestetik eskolarako hainbat ekintzen (bake egunaren prestakuntza, Hezkuntzaren Aldeko Mundu Kanpaina, eskolako jaia,…) talde dinamizatzaile gisa agertzea.\nEskolan egun zehatz batzuk ospatzeko ohitura dute. Hortaz gain, Afrikako odena berdineko beste eskola batzuekin senidetzeko kanpainak eta abar egiten dituzte.\nAurten 123 saio garatu dira honako gai hauek aztertzeko:\nBake-Txokoa, Sagrado Corazón Ikastetxea (Bilbao) 2001-2012. Elkar ezagutu eta pobrezia orokorrari buruz hitz egin\nLehengo saio honetan gogoratu da Afrikari buruzkoa hitz egindakoa aurreko bileran irakasleekin (boletina prestatzeko). Horretaz gain kurtsoko hasierako helburuak jarri dira: sendotu eta hasiera puntua ezagutzea.\nBake-Txokoa, Sagrado Corazón Ikastetxea (Bilbao) 2001-2012. Pobrezia hemen\nGaur egungo gizartea nolako den ezagutzea eta horrekin lotuta Pobrezia Zero kanpaina landu dute. Gainera Bilboko plano batean esklusioa eta pobrezia hirian non aurkitzen den landu da.\nBake-Txokoa, Sagrado Corazón Ikastetxea (Bilbao) 2001-2012. Haurtzaroa munduan eta beraien eskubideak\nGiza eskubideak landu dira saio honetan, haurren eskubideak zeintzuk diren zehazten.\n218 MILLONES DE NIÑOS TRABAJAN EN EL MUNDO bideoa:\nBake-Txokoa, Sagrado Corazón Ikastetxea (Bilbao) 2001-2012. Gabonak munduan eta bakea\nGabonak nolakoak diren beste herrialde batzuetan ikusi genuen eta horrekin lotuta gatazkak konponketari buruz aritu ginen.\nBake-Txokoa, Sagrado Corazón Ikastetxea (Bilbao) 2001-2012. Bakea\nBostgarren saio honetan bakea landu zen, emakumeei emandako bake nobelak ezagutuz.\nBake-Txokoa, Sagrado Corazón Ikastetxea (Bilbao) 2001-2012. Emakumeen errealitatea Kolonbian\nKolonbiako errealitatea ezagutu genuen eta Latinoamerikako emakumeen egoeraz ohartu ginen, Kolonbiako emakumeen ezagutu genuen konkretuki.\nBake-Txokoa, Sagrado Corazón Ikastetxea (Bilbao) 2001-2012. Emakumeen errealitatea hemen\nSaio honen helburuak sexua eta genero kontzeptuak ezberdindu zen, rolak alde batera utzita eta eztabaida sustatzen. Martxoaren 8 zer ospatzen den ikasi zen.\nBake-Txokoa, Sagrado Corazón Ikastetxea (Bilbao) 2001-2012. Lehen urteetako hezkuntza eta SAME\n8. saioan SAME landu zen. Taldeak parte hartu zuen zenbait aldiz eta haien esperientziak konpartitu dituzte.\nBake-Txokoa, Sagrado Corazón Ikastetxea (Bilbao) 2001-2012. SAME prestatu\nTaldeak SAMEko ekitaldiak prestatu zituzten. Zereginak zeintzuk diren finkatu zituzten, SAME ekitaldian irakurtzeko manifestua oprestatu zuten baita Errekaldeko plazara eramateko aktibitateak ere.\nBake-Txokoa, Sagrado Corazón Ikastetxea (Bilbao) 2001-2012. SAME Errekalden\nSAME astea dela eta Errakalden egingo ziren ekitalkiak antulatu ziren saio honetan komunitatea hezkuntzaren beharraz sentsibilizatzeko.\nBake-Txokoa, Sagrado Corazón Ikastetxea (Bilbao) 2001-2012. Bidezko Merkataritzari buruzko lehenengo ideiak\nBidezko Merkataritzari buruzko lehenengo ideiak eta ALBOAN egingo duen\nFeriarentzako materialaren prestakuntza.\nBake-Txokoa, Sagrado Corazón Ikastetxea (Bilbao) 2001-2012.\nEmausen eskutik Buidezko Merkataritza zer den ikasi zuten, bidezko merkataritza, ohizko merkataritza desberdintzen. Azkenengo nola bideratzea partaidatzea landu zuten.


Aurten beste ikerlari eta aktibatzaile urbanoekin hurrengo Urbanbat festibalaren marko kontzeptuala eta gidalerro programatikoak lantzeko aurretiko fase bat zabaldu dugu. Egonaldi txiki honen bidez beste eragile batzuekin elkarlanean aritzea ahalbidetuko digu, festibala zentratuko den erronka urbano garaikideen eztabaida elkarbanatu eta hedatuz. Horretarako egunotan 3 gonbidatu bulegoan izango ditugula aprobetxatu nahi dugu beraien lana saio ireki baten erakutsi dezaten. Ikasketaz, 3 arkitekto/a dira, baina beraien lana ikerketa, hezkuntza, komisariotza, kultura eta parte-hartze prozesuei lotuta dago.\nUla arkitekto, hirigile eta UPV-EHU-ko Arkitektura eskolako irakaslea da. Ibon Salaberriarekin komisariotza lana burutzen dabil Tabakalera-Donostiako “Hiria eta bestelako politikak”-an. Proiektu honek gobernuen akzio-estrategia eta publiko kontrolaren politiken zalantza jartze jarraikorra ahalbidetzen du, hiria eta lurraldearen dimentsio eta eskumen politikoa azpimarratuz. Ohiko hiri plangintzaren eredu alternatiben bilaketan dihardu, gure hiriak eta lurraldea ekosistema eraginkor bilakatu daitezen. Bere proposamen arkitektonikoek bizimoduen berrikuspenean eragina izan nahi dute. Doktore tesia garatzen ari da eta errealitate aldakor nahiz ezegonkorraren aurrean pentsamendu arkitektonikoak behar dituen parametro operatibo berriak ikertzen, “espazio indeterminatua” gogoeta ildoa izanik.\nEthel arkitekto, editore, kritikari eta komisarioa da. Cesar Reyes-ekin dpr-barcelona elkar-fundatu zuen, Bartzelonako ikerkuntza estudioa eta editorial independentea, 2011-2016 urteetan Quaderns d’arquitectura i urbanisme-en argitaratzailea eta Volume aldizkariko argitaratze-kontseiluko kidea da. Bere lanak arkitektura liburu eta aldizkaritan aurkitu daitezke, esaterako Open Source Architecture (Thames and Hudson, 2015), The Form of Form (Lars Muller, 2016), Together! The New Architecture of the Collective (Ruby Press, 2017), Architecture is All Over (Columbia Books of Architecture, 2017), Inéditos 2017 (La Casa Encendida, 2017), Harvard Design Magazine, besteak beste. 2012an Istanbuleko Lehen Diseinu Bienalean “Adhocracy” -ren erakusketa-koordinatzailea izan zen. 2013-2014an Think Space zikloan “Money”-ren komisarioa izan da, Cesar Reyes-ekin. 2015an Onassi Cultural Center-en “Adhocrazy ATHENS” erakusketaren komisarioa, Cesar Reyes eta Pelin Tan-ekin. Erakusketa honek “Premio ADI Cultura 2016” saria jaso du. Bestetik, Foros 2017-ko zuzendaria da, UIC Barcelona School of Archicture-ko konferentzia multzoa. 2016tik dpr-barcelona Future Architecture plataformako kide da, arkitektura bultzatzen duten museo, jaialdi eta erakundeekin osatutako pan-europako lehen plataforma.\nJuan Madrileko Arkitektura Goi Eskola Teknikoan lizentziatu zen eta irabazi-asmorik gabeko Basurama erakundearen sortzailetako bat da, 16 urte baino gehiago lanean aritu da mundu guztiko komunitateak aktibatuz Autobarrios, Imaginar Patio, Residuos Urbanos Sólidos edo In Love We Trash bezalako proiektuekin. Egun “Imagina Madrid” koordinatzen du, Intermediae-ren programa bat eta Madrilgo Udaleko Kultura eta Kirol sailak bultzatua, abandonatutako espazioen esplorazioan zentratzen da non artea eta kultura komunitateen aktibazio erreminta diren.\n← KALEA EGINEZ! OSPATZERA GOAZ\nMaiatzak 24 (osteguna) – 19:00 – ESPAZIOAK TRUKATZEKO SAREAren V. Topaketa Wikitokin →


Gamintza - Page 3 of 16 - Durangoko Udaleko Euskara Zerbitzua\nETB 1eko Herri txiki, infernu handi saioan ezagutu dugu Haleema Sadia gaztea. Pakistanetik 8 urterekin etorri zen Euskal Herrira bizitzera, eta, gaur egun, euskaraz gaztelaniaz baino hobeto moldatzen da. 8 urtetik 13 urtera Azkoitian bizi izan zen eta han ikasi zuen euskara; gaur egun Agurainen bizi da, eta azaldu duenez, jende oso atsegina topatu du bertan. Lagunekin euskaraz gaztelaniaz baino hobeto moldatzen da, eta kontatu duenez, ahizparekin gurasoek ez ulertzeko euskara erabiltzen du. Euskara irakasle izan gurako luke, beren antzera kanpotik datorren jendeari euskara ikasten laguntzeko.\nBere testigantza entzuteko, hemen duzue 7 minutuko bideoa. Ikustea merezi du!\nKategoria Euskararen normalizazioa, etiketak agurain, azkoitia, etb, euskara, haleema sadia, herri txiki infernu handi, pakistandarra, 16 otsaila, 2018 egilea Durangoko Udaleko Euskara Zerbitzua.\nAratusteak egunerokotasuna alaitzeko opari bihurtu dira euskara ikastaroan\nAsteartero moduan, fin-fin hasi dute udaleko langile batzuek eguna euskaraz trebatzeko ikastaroan. Baina egun guztiak ez dira berdin, eta gaurkoan umore ukituaz amaitu dugu eskola, Maite irakasleak ekarri dizkigun mozorroak soinean.\nGaur dugu martitzen karnabala, baina Durangon larunbata izaten da inauteri edo aratusteetako egun handia. Gainera, 2000. urtetik, aspaldiko pertsonaia berezi batzuk irteten dira kalera inauterietako larunbatean: Surrandiak. Pertsonaia horiek Gerra Zibilaren aurretik ere irteten zirela dakigu. Sudur luzedun maskarak jantzita, beldurra ematen zuten pertsonaiak ziren surrandiak; kalean gora kalean behera joaten ziren, puxikarekin jendea jotzen, eta herritarrek Andra Mariko elizpean baino ezin zuten babes hartu, maskaradun pertsonaiak ezin baitziren bertara sartu. Bada, ohitura hori berreskuratu dute Durangoko Kriskitin dantza taldeak eta Jaizale txistulari elkarteak, eta, urtero, gero eta koadrila handiagoa irteten da Surrandien Konpartsarekin. Informazio gehiago, hemen.\nAbestia ere badu surrandien jaiak. Hemen duzue entzungai, eta hauxe da abesti horren letra:\nInauteriak egunerokotasunetik irten eta gu ez garen zerbaitez janzteko egunak izaten dira. Neguari agur esan eta udaberria ospatzeko esanahaia ei dago atzean; gaurkoan, tarte baten bada ere, udaberriz jantzi gara lanari beste umore batez ekiteko. Egun ederra izan!\nKategoria Durangon bertan, Udal langileon berri 13 otsaila, 2018 egilea Durangoko Udaleko Euskara Zerbitzua.\nSortzaileak.eus sortu dute, euskal kulturako katalogoa\nEuskal kulturgintzako ia 2.000 sortzaileren datuak batu dituzte Sortzaileak.eus datu-basean. Zazpi kultur esparru hartu dira kontuan: literatura, antzerkia, ikus-entzunezkoak, dantza, arte plastikoak, bertsolaritza eta musika. Sortzaileen argazkiak, irudiak, datuak, eta estekak ipini dituzte kontsultagai.\nApurka-apurka sortzaileak gehitzen joatea da asmoa, eta gaur egungo kulturgintzan dabiltzan pertsonez gain, historian zehar izan diren sortzaileak ere katalogoan jartzea.\nKuxkuxeatu, kuxkuxeatu! Baietz jende ezagun ugari ikusi! http://www.sortzaileak.eus/\nKategoria Kultura, etiketak euskal kultura, katalogoa, kultura, sortzaileak, sortzaileak.eus, 9 otsaila, 2018 egilea Durangoko Udaleko Euskara Zerbitzua.\nEuskaraz trebatzeko ikastaroa hasi dugu Udal Euskaltegiarekin elkarlanean\nGaur hasi dugu euskaraz trebatzeko ikastaroaren bigarren astea, eta bagabiltza, apurka-apurka gauzatxoak ikasten!\nEuskarari astindu bat emateko asmoz, guztira, 36 langilek eman dute izena trebatze ikastaroan, eta hiru taldetan banatuta, astean behin dute klasea, udaletxeko Multimedia Gelan. Astelehenetan, asteartetan eta asteazkenetan izaten dira eskolak, 08:15etik 09:45era. Udal Euskaltegiko Garbiñe eta Maite dira irakasleak; Garbiñe astelehenetako eta eguaztenetako taldeekin dabil, eta Maite astearteko taldearekin.\nIkastaroaren helburu nagusia lanean euskaraz sortzea errazagoa izateko laguntza ematea da. Helburu erraz eta lorgarriak planteatu gura ditugu, eta erronka bat izango dugu aurrean: bakoitzak, bere mailatik eta aukeretatik, aurrerapausotxoak ematea.\nGiro onean hasi dugu hemendik eta ekainera bitarteko bidea. Animo, denoi!\nAurreraxeago ere izango duzue ikastaroaren nondik norakoen berri blogaren bidez.\nAste ederra izan!\nKategoria Durangon bertan, Euskararen normalizazioa, Udal langileon berri, etiketak euskara, ikastaroa, trebatze ikastaroa, udal euskaltegia, udaleko langileak, 22 urtarrila, 2018 egilea Durangoko Udaleko Euskara Zerbitzua.\n2017ko azken txanpan gaude. Datorren urtera begira, Euskara Zerbitzutik ere badauzkagu asmo berriak. Udalaren euskalduntzean urte nahiko berezia izango da datorrena:\nTrebakuntzan pausotxo batzuk emango ditugu, Udal Euskaltegiarekin elkarlanean. Urtarrilean ikastaro orokor bat hasiko dugu udaleko hainbat langilerekin, eta HAZen ere ikastaro labur bat egingo dugu, euskarari astindu bat emateko.\n2018an euskarak udalean duen egoerari buruzko diagnostikoa egingo dugu, eta diagnostiko horrek emango dizkigu pistak datozen bost urteetarako Euskara Plana diseinatzeko. Horretarako udal langileoi parte hartzea eskatuko dizuegu, denon artean egingo baitugu euskarak gurean duen egoeraren argazkia.\nHorretxek dira urte hasierarako gure asmoak. Astiro-astiro eta elkarri lagunduz emango ditugu pausuak. Batzuetan aldapa gogorren aurrean gaudela sentitzen badugu ere, egingo dugu!\nOndo-ondo amaitu urtea, eta indartsu eta irribarrez hasi 2018a!\nKategoria Euskararen normalizazioa, Udal langileon berri, etiketak euskara plana, trebakuntza, udal langileak, 22 abendua, 2017 egilea Durangoko Udaleko Euskara Zerbitzua.


“Arrisku larrian jartzen dira langileen baldintzak”. Noticias de Gipuzkoa\n“Arrisku larrian jartzen dira langileen baldintzak”\nZarauzko kiroldegiko langileek egun osoko greba egin zuten atzo eta herenegun\nZarautz- Zarauzko udal kiroldegiko langileek bi eguneko greba egin zuten ostegunean eta atzo, ELA sindikatuak babestuta, eta azken hilabete hauek “neketsuak” izaten ari direla adierazi zuten atzo eguerdian egindako prentsaurrekoan.\nHilabeteak daramatzate BPXport eta Balea Igeriketako langileak “hi-tzarmen duin” bat enpresekin sinatu eta Zarauzko Udalak argitaratu berri dituen pleguetan hitzarmen horri erreferentzia egitea eskatuz. “Udalari hamaika aldiz deitu zaio, bilera eskakizun formalak egin zaizkio hainbatetan eta modu askotara saiatu gara eurekin bildu eta arazoari irtenbide bat ematen, baina ez da posible izan. Hirugarren greba eguna burutu dugu eta berdin jarraitzen dugu, arazoa mahai gainean eta konponbiderik gabe. Udal Gobernuko ordezkariok, zer egin behar duzue honen aurrean? Gezurrak esateaz gain, arazoa konpon-tzen saiatuko al zarete? Bada garaia arduraz jokatzeko”, argudiatu zuten. Horretaz gain, kiroldegiak egunero 1.600 erabiltzaile dituela gogorarazi zuten.\nPlegu berriak dagoeneko argitaratu ditu Udalak, baina langileen lan baldintzak “arrisku larrian” jartzen direla diote: “Udal Gobernu honek eskumenak ditu plegu hori alda-tzeko. Borondatea da falta dena, borondate politikoa. Euren erabakia langileen baldintzak prekarizatzen jarraitzea da, enpresen mesedetan”. Dagoeneko aspertu direla, baina “indartsu eta lan baldintzen alde borrokatzeko gogoz” daudela argi utzi zuten eta negoziatzeko eta gatazka honi irtenbidea emateko borondate guztia dutela nabarmendu zuten.\nPleguak argitaratuta dauden arren, oposizioarekin aurrerantzean eman daitezkeen pausoak aztertzen ari dira eta ez dute baztertzen greba gehiago egin behar izatea. “Juridikoki zer egin daitekeen ikusiko dugu”, esan zuten amaitzeko. - A.R.


Desagertuta dagoen 17 urteko neska bilbotar baten bila ari dira\nBilaketa lanak Zornotza inguruan nagusitu dira azken orduetan, antza, adingabeak Tuenti sare sozialaren bitartez bertan egin zuen hitzordua ezagun batekin joan den ostiralean.\nBilboko San Adrian auzoan bizi den 17 urteko adingabe bat joan den ostiralaz geroztik desagertuta dago. Antza neska gaztea eskolara joateko autobusa hartzera zihoala ikusi zuten azken aldiz, baina, eskolako arduradunek etxekoei ohartarazi zietenez, ez zen ikastetxera joan.\nEl Correo egunkariak dakarrenez, bilaketa lanak Zornotza inguruan nagusitu dira azken orduetan. Antza, neska gazteak Internet bitartez, Tuenti sare sozialean, ezagun batekin hitzordua jarri zuen bertan.\nAdingabeak Geiny izena du, eta kubatarra da jatorriz. Larunbatean ipini zuten familiakoek desagerpenaren inguruko salaketa Ertzaintzan, baina bezperatik ari ziren bere bila, eskolara ez zela joan jakin zutenetik. Ertzaintza kasua ikertzen ari da.\nInformazio gehiago:Eitb: Desagertuta dagoen 17 urteko neska bilbotar baten bila ari dira\n69 aldiz ikusita


(«Zuhaitzen eraztun» orritik birbideratua)\nDendrokronologian erabiltzen diren tresnak\nDendrokronologia (antzinako grezieraz: δένδρον, dendron "adar", χρόνος khronos "denbora" eta -λογία -logia "ikerketa") zuhaitzen eraztunen datazioa egiten duen zientzia da. Eraztun horiek zehazki sortu ziren urtea zehazteaz gain, urte horretan egon ziren kondizio atmosferikoak aztertzen dira. Dendrokronologia erabilgarria da ingurugiroaren aldaketa erratioa denboran zehar ezartzeko, klima aldaketa ikertzeko aukera emanez. Erabilera anitz ditu arte eta arkitektura lanen datazioan, egurra erabili bada. Karbono-14 bidezko datazioa kalibratzeko erabiltzen da dendrokronologia.\nZuhaitzen hazkuntza kapaz kapa gertatzen da, azaletik gertu dauden zelulatan. Zuhaitzaren hazkuntza hori urtean zehar aldatzen da, modu ezagun batean, urtaro bakoitzeko klimaren arabera. Neguaren eta udaren arteko alde honek, eraztunak sortzen ditu zuhaitzean. Zuhaitzen hazkuntza hori alderatuz, zaharragoak diren egur zatiak parekatzen joan daiteke, modu akumulatibo batean. 2013an Ipar Hemisferioan existitzen zen dataziorik zaharrena orain dela 12.580 eta 13.900 artekoa zen.


Patetismoa eta patetikoa – Gizapedia\nPatetismoa larritasun eta oinazezko egoera da, hunkidura handia sortzen duena. Patetikoa, berriz, larritasun eta oinazea dakartzan hura da. Adibidez, oinazea eta larridura erakusten dituen arte irudia patetikoa dela, patetismoa adierazten duela, esango genuke. Hain zuzen, patetismoa literaturan eta artean hunkidura sortzeko sarri erabiltzen den baliabidea da, bereziki erromantizismoan. Zehatzago, literaturan, apostrofea da patetismoa adierazten duen estilo figura ohikoena, oinazezko deiadar eta oihuak adierazteko "oi" interjekzioa eta harridura-markak baliatuz; hiperbolea eta anafora ere patetismoa sorrarazten duten beste estilo figura batzuk dira. Erretorikan, proba patetikoa hitzaldiak baloratzeko erabiltzen den irizpidea da, publikoan sortutako hunkidurari erreparatuz.\nOharra: adiera arruntean, patetiko hitzak lotsagarria eta penagarria dena izendatzeko erabiltzen da.


Ikastolak Herriari jaialdiaren bigarren ekitaldia, azaroaren 27an, Euskalduna jauregian - Asti Leku ikastola\nHome » Albisteak » Astiberri » Ikastolak Herriari jaialdiaren bigarren ekitaldia, azaroaren 27an, Euskalduna jauregian\nAnje Duhalde eta Paz de Ziganda ikastolako abesbatza, Julen Alonso, Amak taldea eta Eñaut Elorrieta dira azaroaren 27an, Bilboko Euskalduna Jauregian parte hartuko duten artistak. Horietako hiru aurkezpenean egon ziren: Maixa Lizarribar (Amak taldea), Julen Alonso eta Eñaut Elorrieta, Ikastolen Elkarteko lehendakari Koldo Tellitu eta Elkar taldeko ordezkari Andres Camio Jitu-rekin batera. Iazko jaialdian bezala, aurten ere Mikel Pagadi eta Zuhaitz Gurrutxaga izango dira aurkezpenaz arduratuko direnak. Iluntzeko 20:00etan hasiko da jaialdia. Sarrerak dagoeneko salgai daude, 15 euroan, Euskalduna jauregiaren webgunean.\n“Plaza murriztua da Euskalduna Jauregia ikastolen jaien dimentsioarekin alderatuta. Baina, era berean, ikastolen jaien babesle den EITBri esker, ekitaldi hau Euskal Herriko etxeetara iritsiko da, jaialdia egin eta egun batzuetara emanaldia telebista bitartez eskainiko duelako euskarazko kateak. Eskerrak eman nahi dizkiogu Elkar taldeari ere, jaialdi hau antolatzeko eman digun laguntza handiarengatik” adierazi dute antolatzaileek.\nArgibide guztiak irakurri irudiaren gainean sakatuz


La acabadora izenburua duen eleberri honetan Bonaria Urrai eta bere “bihotzeko” alaba Mariaren istorioa kontatzen digu Michela Murgia idazle gazteak. Italiako Sardinia irlan kokatua dago zehazki, 1950 hamarkada inguruan. Heriotza eta eutanasia erabat presente dagoen eleberria izan arren oso atsegina eta irakurterraza da, modu poetikoan kontatua baitago. Famili arteko erlazioez eta adopzioaz ere hausnartzen du. Sardiniako gizartea eta bizimodua nolakoa zen ere ederki islatzen du bide batez.\nMichela Murgia (1972) Sardinian bizi da, ikasketa teknikoak egiteaz gain teologiako ikasketak ere burutu zituen. Bere lehenengo eleberri honekin Italiako saririk ospetsuenetarikoa irabazi du, “Campiello” saria.


EH Bilduren ustez, Foru Gobernuak ez du Bidegi auzia argitu nahi, "ustezko irregulartasunak estaltzea eta egia oztopatzea" baizik - Debagoiena - Goiena.eus\nGoiatz Arana 2016-01-21 17:51\nKoalizioak adierazi dute "Bidegi auzia alderdien arteko lehian kokatu nahi" duela EAJk, baina ez dela "alderdi interesen auzi bat, herritarren diruaz eginiko ustezko ustelkeria kasu bat" baizik, eta aurreko gobernuak "zilegitasun eta gardentasun osoz" jokatu zuela. Horri gehitu diote EAJk "balioa kendu nahi" diola Bidegi Auziari, baina "oinarri juridiko sendoa" duela eta "ikerketa batzordea inoiz baino beharrezkoagoa" dela. Albiste barruan, prentsa oharra, osorik.\n"Gipuzkoako Foru Gobernuak ez du Bidegi Auzia ikertu nahi eta ez du argitu nahi non dauden AP-1 autobidean egin gabeko lanengatik ordaindutako 30 milioi euro. EH Bilduren ustez, onartezina da ustezko ustelkeria kasu batean arduradun publikoek jarrera ilun eta oztopatzailea izatea, are gehiago epaileak delitu zantzuak ikusi dituenean, oinarri juridiko sendoarekin aurkeztutako kereila onartu duenean eta zazpi pertsona inputatu dituenean. Horregatik, EAJri gogoratu dio 'Administrazio publikoen gardentasunaren aldeko eta ustelkeriaren kontrako oihu soziala dagoela, eta itzalerako eta susmorako tarterik ezin dela egon. Gardentasuna behar du Markel Olanoren Gobernuak'.\nIban Asenjo batzarkideak esan duenez, bereziki kezkagarria da Foru Gobernuaren jokabidea Bidegi auzian: 'Espero genuen bezala, aurreko txosten teknikoak gezurtatzeko dokumentazioa aurkeztu dute. Gardentasuna bermatu eta dudak daudenean ikerketari ateak zabaltzea da Markel Olanoren Gobernuak egin behar duena. Jokabide horrek, nahiz eta larria izan, ez gaitu harritzen, kontutan izanda Bidegin diru publikoa ustez desbideratzeagatik zazpi inputatu daudela; horietako bat EAJko zinegotzia dela, eta Markel Olano eta Eneko Goia lekuko gisa deklaratzera deitu dituela epaitegiak'.\nBidegi auzia alderdien arteko lehian kokatu nahi du EAJk, baina hau ez da alderdi interesen auzi bat, herritarren diruaz eginiko ustezko ustelkeria kasu batez hitz egiten ari gara. Hori da auzi honen oinarria. Zilegitasun eta gardentasun osoz jokatu zuen aurreko Gobernuak: AP-1eko autobidearen obretan egondako ustezko irregulartasunengatik bi kereila jarri zituen delitu zantzu oso larriak atzeman zituelako, eta horren inguruko datu guztiak epaitegira eraman zituen, epaileak aztertu eta gertatutakoa iker zezan. Guztira 30 milioi euroko ustezko diru xahuketaz ari dira bi kereilak, eta ezin dugu ahaztu epaitegiek biak onartu dituztela.\nBeraz, EAJk balioa kendu nahi izan arren, oinarri juridiko sendoa du Bidegi Auziak eta administrazio publikoak, hau da, Diputazioak eta Batzar Nagusiek, ustezko ustelkeria kasu oro aztertzeko bideak zabaldu eta gardentasuna eta inpartzialtasuna bermatu behar dute. Kasu honetan, Foru Gobernuak demostratu du ez duela egia argitu nahi.\nHorregatik, EH Bilduren ustez, ikerketa batzordea inoiz baino beharrezkoagoa da; 'oso kezkatuta gaude Gobernu berriaren jarrerarekin, ez ditu argibideak ematen eta ustezko irregulartasunak estali eta egia oztopatu nahi duela uste dugu'".


Bizkaia.Eus-Bizkaimedia:BISITA BARRIKAKO EGUNEKO ZENTRORA\nBizkaimedia. Prentsa Kabinete Digitala Hemen zaude:Hasiera Ahaldun NagusiaBizkaimediaAlbisteakGizarte EkintzaAlbistea\nBISITA BARRIKAKO EGUNEKO ZENTRORA\nOsteguna, 2012(e)ko martxoaren 1a 12:33 Facebook bidez Partekatu Twitteatu Gizarte Ekintzako foru diputatuak desgaitasun intelektuala duten pertsonentzako Barrikako eguneko zentroa bisitatu du; arlo horretako politiken adierazgarritako bat da zentro hori. Aldundiak ia 147 milioi euro inbertitu ditu 2011 urtean, desgaitasuna duten pertsonentzako zentro espezializatuak abiarazteko eta pertsona horiei laguntzak emateko.\nGizarte Ekintzako foru diputatu Pilar Ardanzak desgaitasun intelektuala duten pertsonentzako Barrikako Goierri auzoko eguneko zentroa bisitatu du, gaur. Zentroak 30 lagunentzako lekua dauka, eta Aldundiak 860.000 euroko inbertsioa egin zuen hura abian jartzeko. Zentroak 509 metro koadro dauzka, eta Barrikako leku eder batean dago, 11.872 metro koadroko lursail batean. Eraikina zein lursaila Bizkaiko Foru Aldundiarenak dira.\nAldundiak jakin nahi izan du zein iritzi duen Uribe Kosta elkarteak (desgaitasun intelektuala duten pertsonen aldeko elkartea), berak kudeatzen baitu zentroa. Halaber, Gizarte Ekintza Sailaren arduradunek bertatik bertara ezagutu nahi izan dute zein zainketa behar dituzten zentroaren erabiltzaileek. Pilar Ardanzak pozik azaldu duenez, bizi-kalitateak eta zainketek luzatu egin dute pertsona horien bizi-itxaropena; beraz, laguntza desberdina behar dutela, eta baliabide honen bidez lortu da ondo zainduta egoten jarraitzea.\nDesgaitasuna duten pertsonei laguntzea eta desgaitasuna bera prebenitzea dira Gizarte Ekintza Sailaren zutabe nagusietako bat. Ardanzak adierazi du zentro honen bidez urrats bat gehiago ematen dela desgaitasun intelektuala duten pertsonentzako laguntzan. Gizarte Ekintzako diputatuaren esanetan, Aldundiak bere jardunaren gida gisa hartutako printzipioei jarraitu zaie, hau da: pertsonarengan zentratutako plangintza, arreta pertsonalizatua, bizi-kalitatea… Gainera, elkarte-mugimenduarekin batera aritu izana baloratu da. Kasu honetan, Uribe Kostako Elkartearekin jardun dute –iaz elkartearen 30. urteurrena izan zen. Amaitzeko, Pilar Ardanzak esan du plazen eskaintza handitu nahi dutela eskola-garaia amaituta desgaitasun intelektuala duten pertsona guztiak eguneko zentro batera joan ahal izateko.\nBarrikako eguneko zentroaren kasuan, Bizkaiko Foru Aldundiak erabaki zuen bere jabetzakoa zen eraikina birgaitzea desgaitasun intelektuala duten pertsonei laguntza emateko. Eraikina birgaitzeko hartutako irtenbidea hiru solairuak barrutik igogailu bidez (esku-ohetarako igogailua) komunikatzeko premisatik abiatu zen.\nSotora atartetik jaisten da, eta bi gune bereizi daude:\nSukaldondoa eta jantokia. Erabiltzaileen jantokitik ate bat igarota sartzen da sukaldondora.\nErabiltzaileen jantzi-gelak eta komunak\nBai atartetik bai jantokitik zuzenean irten daiteke kanpora. Beheko solairuan erabilera anitzeko lau gela daude eta logopediarako gela bat ere bai.\nLehen solairuaren banaketa beheko solairuaren banaketaren antzekoa da. Lau gela ditu (estimulazioa, psikomotrizitatea…), gehi bulego bat, begiratokia, terraza eta komunak.\nIa 147 milioi desgaitasuna duten pertsonei zuzenduta\nBizkaiko Foru Aldundiak 146.910.000 euro inbertitu ditu 2011. urtean desgaitasuna duten pertsonei laguntzen.\nBizkaian gaur egun daukagun sarean 60 egoitza daude, gehi etxebizitzak eta babestutako pisuak: guztira, 1.316 leku daude desgaitasuna duen pertsonentzat. Aurreko urtearekin alderatuta, 141 leku gehiago eskaintzen dira orain.\nInbertsioari dagokionez, leku horiek guztiek mantentzeko 35,8 milioi euro erabili dira (2010ean baino 5,5 milioi gehiago).\nEgoitzako egonaldi iraunkorraz gainera, beste baliabide batzuk ere eskaintzen dira:\nZentro hauetan 995 pertsona hartu dituzte 2011n, eta, urte berean, beste 99 leku eskaini dira gizarte eta hezkuntza arloko zentroetan. Bada, horrenbestez, 12,8 milioi euro erabili dira mota bi horietako zentroetan arreta eskaintzeko, hainbat erakunderekin izenpetutako hitzarmenen bidez.\n2011. urtean zein 2010. urtean erabiltzaile kopuru bera izan dute okupazio-zentroek: 1.287 pertsona desgaituk erabili dituzte zentrook. Lekuok mantentzeko, guztira, 8,4 milioi euroko inbertsioa behar izan da.\nEnplegurako zentro bereziak\nAldundiak, era berean, enplegurako zentro berezietan dauden errendimendu gutxiko lekuak mantentzeko finantziazioa ematen du. 2011. urtean zehar, 117 leku mantentzeko diru-laguntza emanda da, eta, horretarako, 500.000 euro bideratu dira.\nForu egoitzen zerbitzuari lotutako prestazio ekonomikoa\nForu egoitzen zerbitzuan egonaldi iraunkorrean egoteari lotutako laguntza honek 11 hartzaile izan ditu; guztira, 40.560 euro jaso dituzte. Egonaldi iraunkorrean egon diren 11 pertsonetatik lauk mendetasun handia dute aitortuta eta beste zazpiek, berriz, mendetasun larria.\nFamilia barruko zaintzetarako eta laguntzaile pertsonala izateko prestazioa\n2011. urtean, lau pertsonak jaso dute laguntzaile pertsonala izateko prestazioaren onura: 32.806 euro banatu dira lau pertsona horien artean.\nAurreko urte osoan zehar, 4.946 laguntza-eskaera aurkeztu dira familia barruko zaintzetarako prestazioa jasotzeko. Beste 4.793 eskatzaileri aitortu zaie prestaziorako eskubidea; beraz, urte amaieran 11.015 onuradunek jasotzen zuten prestazioa. Laguntza ekonomiko hori emateko 41,7 milioi euro erabili dira 2011. urtean.\nDesgaitasuna duten pertsonentzako diru-laguntzak\n2011. urtean, 3,8 milioi euro inbertitu dira desgaitasuna duten pertsonei laguntzeko eta gizarteratzeko diren ekintzak diruz laguntzeko. Bada, aurrekontu hori erabiliz, 157 ekintza burutu ahal izan dira.\nGainera, beste diru-laguntza batzuk ere eman ditu Bizkaiko Foru Aldundiak: desgaitasuna duten pertsonei laguntzeko eta gizarteratzeko zentroetan egin beharreko inbertsioetarako, hain zuzen. Horrela, aurreko urtean 350.000 banatu dira zentroetan obrak eta konponketak egiteko zein zentro horiek ekipamenduz hornitzeko.\nPilar Ardanza Barrikan (714 Kb.)\nPilar Ardanza Barrikan 2 (984 Kb.)\nPilar Ardanza Barrikan 3 (654 Kb.)\nPilar Ardanza Barrikan 4 (651 Kb.)\nPilar Ardanza Barrikan 5 (698 Kb.)\nPilar Ardanza Barrikan (146 Kb.)\nPilar Ardanza Barrikan 2 (216 Kb.)\nPilar Ardanza Barrikan 3 (218 Kb.)\nPilar Ardanza Barrikan 4 (167 Kb.)\nPilar Ardanza Barrikan 5 (121 Kb.)\nBizkaia irudietan (10627 Kb.)\nEkonomi eta Lurralde Garapeneko Sustapena\nEnplegua, Gizarteria eta Berdintasuna Sustatzea\nGarraoioak, Mugikortasuna eta Lurralde Kohesioa\nIraunkortasun eta Ingurune Naturala


Inaki Irazabalbeitia: «Herri proiekturik ez dut ikusten, ez alde batean, ez bestean» | Bizigiro | Berria\nInaki Irazabalbeitia. Alkizako alkatea\n2020ko irailak 20 - Alkiza\nKontzientzia politikoaren ernatze bat, nolabait?\nHan ezagutu nituen anarkistak, komunistak... eta Fasako langileak. Nire poteoko kuadrillan Fasako langileak zeuden, eta hori niretzako guztiz berria zen. Eta markatu ninduen, bai.\nKimikak eraman zintuen unibertsitate mundura. Zientziak Elhuyar, UEU... bidera. Zein izan zen prozesua? Zienzia dibulgatzaile ere bazarela dio curriculumak.\nNik garai batean asko irakurtzen nuen Asimov. Zientzia fikzioa asko gustatzen zitzaidalako, eta zientziari buruz zoragarri idazten zuelako. Asimov miresten nuen, eta gaztetako amets bat nuen: hura bezalakoa izatea. Gaztetako ametsak dira —eta ametsak eduki egin behar dira—. Kontua da 1975ean hasi nintzela Donostiako kimika fakultatean, Franco hil baino hilabete batzuk lehenago, eta hor agertu zen nire bizitzan giltzarri izan den pertsonetako bat: Luis Maria Bandres. Elhuyarreko sortzailea zen, presidentea orduan, eta gure irakaslea. Fisika eman zigun urtez urte. Eta 1976ko hasiera hartan, han ari ginen euskaldun batzuei proposatu zigun joateko Elhuyarrera, bazegoela jende bat larunbatetan bilera egiten zuena San Inazio zirkuluan, eta joateko hara. Han hasi nintzen elkartzen Andoni Sagarna, Iñaki Azkune, Luis Mari Bandres, Felix Azpiroz, Jesus Mari Goñi, Mikel Zalbide eta beste batzuekin. Larunbatero, zientziaz aritzen ginen euskaraz. Horrek eman zidan aukera zientziari buruz idazten hasteko, zientzia dibulgazioaz.\nEta handik UEUra.\nGarai hartan Elhuyar UEUren babesa zen Hegoaldean, zeren orduan UEU Iparraldean bakarrik egiten zen. Esate baterako, Elhuyarrek diru bilketa egiten zuen UEUrentzat. Ni dibisa trafikoa egindakoa naiz! [barrez]. Elhuyarrek 1976ko udaberrian bildutako dirua bi autotan eraman genuen guk Baionara —nik gidatzen nuen bat—, eta Manex Goienetxeri eman genion eskura. Garai bateko kontuak dira. 1977an jada UEU Hegoaldera etorri zen. Zientzia saila lehenengo, kimika saila ondoren, liburuak eta materiala prestatu beharra... Ni kimika saileko sailburu, eta gero zuzendari. Dena dago lotuta, eta urte horietan figura klabea Luis Maria Bandres zen. Ni eta beste batzuk gidatu gintuen bide horretatik.\nBandresek bultzatu zuen fakultatean ikasgaiak euskaraz ematea. Guk lehen ikasgaia euskaraz 1977an jaso genuen. Mekanikako problemak Antton Santamariarekin, Carlosen semearekin.\nZer bide hartu zenuen orduan?\n1980an amaitu nuen karrera. Tesia egin bitartean, klaseak ematen nituen kimika fakultatean. Berehala konturatu nintzen ikerketa ez zela nirea. Ikerketak eskatzen dituela dohain batzuk nik ez nituenak. Tartean, nik daukadana baino pazientzia handiagoa izatea. Eta, aldi berean, hasi nintzen Elhuyar aldizkarian lanean. Eta Elhuyar aldizkariak izan zuen bilakaeraren ideologoa eta zuzendaria ni izan nintzen.\nValladolidetik abiatutako adar akademikoa, zientzia alorrekoa hori. Baina adar politikoari ere ekin zenion.\nBaneukan lagun bat Liga Comunistakoa, eta saltsan ibili nintzen, bilera pare batean izan nintzen... Baina ez ninduen gehiegi konbentzitu. Euskal Herrira bueltatu nintzenean, Kimika fakultatera, Francoren heriotza gertatu berri zen, eta fakultateko ikasleen ordezkaria nintzen. Eta hauteskunde orokorrak iritsi ziren, eta bi aukera: parte hartzea edo parte ez hartzea. Nik garbi neukan, espazioa uzten baduzu, beste norbaitek beteko du zuk utzitako espazioa. Eta hor zegoen Euskadiko Ezkerra. Eta han zeuden Mario Onaindia, Juan Maria Bandres bera... parte hartzearen alde. Eta erabaki nuen nik ere haien alde egitea eta parte hartzea. Botoa ematetik, militantzia politikora. Baina orduko militantzia politikoa ezberdina zen. Lan egiteko modua: goitik beherako zentralismo demokratikoa. Gure lana zen kartelak jartzea, hauteskunde mahaietan interbentore lana egitea, eta gutxi gehiago. Estatutuari buruz eta eztabaidatzen genuen, baina erabakiak jada lotuta zeuden goitik. Eta horrek atzera eginarazi zidan. Pentsatu nuen: «Ni hemen denbora galtzeko ez nago. Nik badauzkat beste militantzia batzuk». Eta erabaki nuen nire militantzia politikoa euskara izango zela. Utzi egin nion Euskadiko Ezkerran militatzeari. Ez horrenbeste arrazoi ideologikoengatik, zeren nik beti pentsatu dut Euskadiko Ezkerrak eraman zuen lerroa dela —gero Aralarren isla izan zuena— jorratu beharko genukeena. Baina denek ez zuten horrela ikusten. Beti izan naiz parte hartzearen aldekoa, biolentziarekin «kontuz!» esatearen aldekoa, ez dut esango biolentziaren kontrakoa izan naizenik, gezurra esango nuke.\nEten bat dago hor gero, beraz. Euskararen militantzian aritu zinen UEUn, Elhuyarren, Egunkaria Sortzen... Eta politikara bueltan berriz. Zergatik?\nLizarra-Garazi iritsi zen. Nik ordurako bi seme koskor nituen, 7 eta 4 urtekoak. Euskal Herritarrok sortu zen, eta esperantza bat zerbait berria zetorrelakoan. Jardunaldi batzuk antolatu zituzten, kultur mundukoak; ibili nintzen tartean, Ramon Zallo eta beste batzuekin. Baina Fernando Buesaren hilketa etorri zen hurrena. Eta harekin dezepzio ikaragarria. Eta harekin nire hausnarketa: «Ezin dugu horrela jarraitu». Patxi Zabaletarekin harremana banuen UEUren garaitik, banekien zer pentsatzen zuen, eta ez bakarrik 2000. urtean, baizik eta lehenagotik. «Bustitzeko garaia da», pentsatu nuen.\nEta behin bustitzen hasita... Aralarren sartu zinen.\nBusti nintzen, asko. Busti egin behar zelako.\nBatere ere ez. Harro nago. Eta beti esaten dut irabazi egin genuela. Borroka ideologikoa irabazi egin dugu. Ez dugu botoen borroka irabazi, desegin egin ginen duela hiru urte iruditu zitzaigulako desegin egin behar genuela, baina borroka ideologikoa irabazi egin dugu. Guk 2000. urtean esaten genuena da orain EH Bilduk esaten duena. Hori garbi dago. Eta ez da bakarrik indarkeria politikoaren inguruan edo borroka armatuaren inguruan, erabakitze esparruen inguruan ere bada. Nafarroa bada orain erabakitze esparru, eta hori 2000. urtean Batasunaren munduan bekatua zen. Baliabide demokratikoak, barne demokrazia, militante bat boto bat... Aralarren ibili ginenok —eta batzuk asko sufritu zuten—, badugu zertaz harro egon.\nNonbaiten ikusten duzu Aralar, edo erabat desagertu da?\nAralar une honetan fundazioa da. Ez besterik. Ez gara iritzi ildo antolatu bat EH Bilduren barruan.\nIdentifikatzen zara EH Bildurekin?\nEH Bilduren ildo orokorrarekin, ezker abertzale zibil eta zabal horrekin —hori Aralarrek erabiltzen zuen—, horrekin bai. Desadostasunak izan ditzaket, eta baditut beste gauza batzuekin: barne demokraziaren zenbait aspekturi buruz, zenbait posizionamenduri buruz... baina hori normala da. Nik beti esan dut alderdiek eta mugimenduek ez dutela izan behar sekta bat. Nik beti kontsideratu izan dut neure burua nahiko frankotiratzaile gauza batzuetan, baita Aralarren barruan ere. Momentu batzuetan posizio ezberdinak defendatu izan ditut zenbait gairen inguruan; esaterako, erraustegiaren inguruan. Bekatu handia. Nik errausketaren kontra ez baitaukat ezer. Beste kontu bat da Zubietan egin dutena. Adibide praktiko bat da hori.\nAdibide ideologikoago bat, Aralarren historiari buruzko dokumentalean ere esan nuen: 2011ko udal hauteskundeen ostean Aralarrek hartutako erabakia. Azkarregi eta beldurrez jokatu zuen, lasaitasunez eta pazientziaz jokatu beharrean, beste ezker abertzaleekin izan beharreko elkarlan estrategikoari buruz. Amaiur prezipitatuegia izan zen. Beste patxada bat behar zen gure indargune eta ahulguneei buruz hitz egiteko. Lau legebiltzarkide geneuzkan. Erabaki hark eragin zuen alderdia are gehiago ahultzea. Batzuk ez zutelako onartu kongresu hura galtzea; nik onartu nuen galtzea.\nZer-nolako plaza da Europakoa?\nZoragarria. Urtebete eskas egin nuen europarlamentari gisa, eta disfrutatu egin nuen. Eguneroko politikatik urrun dago, baina beste perspektiba bat ematen dizu. Batez ere, jarduera politikoan. Desberdin pentsatzen dutenekin lan egiten ikasi behar duzu zerorren taldean, eta negoziatzen beste taldeetakoekin. Beste kultura politiko bat da. Horrek ez du esan nahi han ere ez direnik gotortzen, baina badakite zerbait aurrera atera nahi badute, aurrekoa konbentzitu behar dutela.\nEta zein da egoera hemen? Eusko Jaurlaritza berria, COVID 19ak eragindako krisia...\nMarmotaren eguna da. Autokonplazentzia handia ikusten dut, oro har, erakunde guztietan. Eta horrek kezkatzen nau. Herri proiekturik ez dut ikusten, ez alde batean, eta ez bestean. Trintxeretako gerra batean gaude, nolabait. Eta ez dut hori ongi ikusten.\nKezka praktikoak beste batzuk ditut: herri txikien finantzaketa, pertsonak kontratatzeko gaitasunik eza... Udalen finantzaketari buruzko kezka dut, urtero diputazioak ematen digun funts foral horri buruzkoa. Funts horren banaketarako irizpide ia nagusia demografikoa delako, biztanle kopurua. Ez dute kontuan hartzen herri hau bezalakoek zer egitura sozioekonomiko duten, zer egitura demografiko... Horretan galtzaile txikiak ateratzen gara. Batez ere, poligono industrialik ez dugun txikiak. Badirelako gurearen tamainako herriak Gipuzkoan, poligono industriala dutenak, eta oso ondo bizi direnak. Diru sarrera hori dutenez, baliabideak dituzte. Baina gureak bezalakoek ez. Zailtasun handiak ditugu finantza sistema horrekin.\nErrugbilari kutun baten izena?\nSerge Blanco. Errugbiko Pele zen, artista bat. Orain Messi esango lukete. Baloi zikin batetik baloi on bat ateratzeko gaitasuna zuen. 1989an joan nintzen Okzitaniako Tolosako lagun batekin Londresera: Ingalaterra-Frantzia, Twikenhamen. Haren lagun ingeles bat etorri zen gurekin. Frantziarrak atzean sartuta ari ziren ezinean, ostikoa jo zuten, Sellak hartu zuen baloia eta Blancori pasatu zion. Une bat hartu zuen pentsatu eta zer egin erabakitzeko. Jende guztiak uste zuen ostikoz joko zuela berriro, baina jokatzea erabaki zuen. Eta jokatzen hasi, eta entsegua lortu zuten. Zelai osoa altxatu zen txaloka, aitortza moduan. Hurrengo egunean egunkarietako titulua zen: «Blancoren entsegua». Baina berak ez zuen entsegua lortu, berak jokatzea erabaki zuen.\nPasioz bizi duzu errugbia.\nJokatzen duzu oraindik?\nAzkena duela bi urte jokatu nuen. Atletico San Sebastianen eta Bera Beran jokatutakoa naiz. 50 urtetik gorakoen kategorian jokatzen dugu orain, baina beldur apur batekin aritzen naiz; 63 urte ditut.


Meme maitagarri horiek | Exprai - Marrazkilaria · Dibujante · Illustrator\nZiur hauetako aurpegiren bat ikusi duzula interneten, baina inoiz ez horren landuak eta horren –hmmm– "politak". Harridura, barreak, haserrea… adierazteko erabiltzen dira haien bertsio xinpleenean (eta jatorrizkoan).\nMeme deitu izan zaie barra-barra zabaldu diren fenomeno hauei, eta Sam Spratt kriston ilustratzaileak zirriborro horiek hartu eta beste maila batera igo ditu.\nIkaragarria da lortutako emaitza.\nEtiketak: Euskaraz, Handik eta hemendik, Marrazkilariak, Meme, Sam Spratt


San Jose eguna | Abandoko San Bizente Martiriaren parrokia · Bilbao\nSAN BIZENTE MARTIRIAREN MEZEN ORDUTEGIA\nGure parrokiako eukaristien ordutegia igandeetakoa bezalakoa izango da: 11:00, 12:00, 13:00 eta 18:00.\nSAN JOSE URTEA\nFrantzisko aita santuak 2021 San Joseren Urtea aukeratu zuen San Jose Eliza Unibertsalaren zaindari izendatu zuteneko 150. urteurrena ospatzeko.\nAita Santuak arrazoi honekin zuzentzen digun Gutun Apostolikoak, PATRIS CORDE (Aitaren Bihotzarekin) izenburupean, gu guztion zaindari santua denaren irudiaren zazpi ezaugarri deskribatzen ditu, eta misiolari ororen idealari erreferentzia egin diezaiokegu. Hala ere, ez dugu ahaztu behar “misiolariak” hitzarekin hemengoak ere gogoratzen ditugula, bataioaren sakramentuagatik denok jaso baitugu misiolari bokazioa.\nFRANTZISKO AITA SANTUAREN GUTUNA\nSAN JOSEREN OTOITZA\ncontigo Cristo se forjó como hombre.Oh, bienaventurado José,\nEUSKAL ELIZBARRUTIETAKO MISIOEN EGUNA\nMartxoaren 19an Euskal Elizbarrutietako Misioen eguna ospatzen dugu. Misioen ordezkaritzatik kanpainaren partaide egiten gaituzte: Misioa senidetasuna da.\nOsasun-egoera gorabehera, ordezkaritzak laguntza ekonomikoa eman die larrialdi-egoerei, askoren elkartasunari eta ekarpen ekonomikoari esker, eta ekintza misiolariaren erantzunkidetasuna indartu da komunitate hartzaileak eraikitzeko.\nAita Santuak, gazteekin topaketa batean, honakoa esan zuen: “Eutsiko gaituen komunitatea behar da, lagunduko diguna eta elkarri aurrera begiratzen lagunduko diona. Zein garrantzitsua den elkarrekin amets egitea!”.\nEUSKAL ELIZBARRUTIETAKO MISIOEN KANPAINA\nParrokiakomunitatea, misioa, otoitza, san jose, urte santua